शिक्षा - आपन माटी\nApril 17, 2019 April 17, 2019 Kundan Chaudhary\t2 Comments #shiksha #bhojpuri #blog #aapanmaati.in #bihar #jagrukata\nशिक्षा मूल तत्व ह मानव के इंसान बनावे खातिर। शिक्षा में ज्ञान, उचित आचरण भा तकनीकी दक्षता, शिक्षण भा विद्या प्राप्ति कइल आदि शामिल रहे लाs।\nशिक्षा आज के सबसे ज्वलंत बाकि सबसे अनदेखी कइल मुद्दा बा। सोची जब-जब चुनाव आवेला जातिवाद, गाय-बैल, भाजपा-कांग्रेस भा खूब मन करे ला त बेरोजगारी-विकास के मुद्दा उठेलाs। लेकिन कबो कवनो दल के शिक्षा नीति पर विचार ना होला… जबकि शिक्षा ही सबके पहिला सीढ़ी ह।\nका आज के शिक्षा व्यवस्था सही बा? भारत के छोड़ी, भारत के शिक्षा व्यवस्था के अभी मत सोची… बस रउवा आपन बिहार भा पूर्वांचल के शिक्षा व्यवस्था के बारे में सोची…। सही बा? राज्य सरकार के स्कूल भा राज्य सरकार के शिक्षा व्यवस्था के नीति सही बा? कुछ दिमाग में खटक ताs? अगर ह त तनी एह मुद्दा पर भी ध्यान दीं… ज्यादा ना थोड़ा सोची… भा कुछ कर सकीं त विचार बनाई…। परिवर्तन एगो अकेला आदमी भी ला सकतs बा एह बात पs हमरा पूरा विश्वास रहे ला… ओहि से हम हमेशा एह आशावादिता से बस इहे कहेनीs- सोची भा कर सकीं त करीं।\nहम इहा एगो छोट सुझाव प्रस्तुत करे खातिर ई ब्लॉग लिख रहल बानी। बाकी हमरा लागता सुझाव से पहिले आज के बिहार भा पूर्वांचल के शिक्षा के स्थिति तनी देखे लेवे के चाही…। त चली देखल जाव…\nवर्तमान शिक्षा स्थिति-\nरउवा सोच के देखी जब ईगो छोट लइका के पढ़े के उमर आवेलाs त अगर रउवा पईसा वाला बानी त फिर कवनो दिक्कत नइखे। रउवा अपना लइका के नाम ‘अंग्रेजी माध्यम’ के स्कूल में लिखवाएम। भा ठीक-ठाक पईसा-कौड़ी बा त गाँव के छोट-मोट ‘प्राइवेट स्कूल’ होला ओइजा नाम लिखवाएम। बाकी एकदम आर्थिक कंगाली बा त; या त रउवा आपन लइका के ना पढाएम या गाँव के सरकारी स्कूल में भेजेम। भारत के संविधान में ‘शिक्षा के अधिकार’ देवल बा। मतलब हर6वर्ष से 14 वर्ष तक के लइका-लईकी के मुफ्त में अनिवार्य शिक्षा मुहैया करावल माता-पिता/अभिभावक भा सरकार के जिम्मेदारी बा। तनी देखल जाव तs ई अधिकार के उपयोग भा निर्वाहन बखूबी हो रहल बा। लेकिन जवन शिक्षा के गुणवत्ता बा ओमे कमी बा।\nज्यादातर सरकारी स्कूलन के ई स्थिति बा की अगर राउर लइका पहिला से ही सरकारी स्कूल में पढ़ता त फिर भविष्य संकट में बा। हालांकि अइसन सब सरकारी स्कूलन में नइखे। आगे अगर लइका पढ़े में तेज बा कइसे भी कर के अच्छा से दशवां-बारहवां कर भी ले ता…। तब फिर आगे के शिक्षा व्यवस्था अंधकार में बा। आज के स्थिति ई बा की बिहार के कवनो विश्वविद्यालयन के सत्र समय से नइखे चलत। बिहार के शान ‘मगध विश्वविद्यालय’ के भी सत्र समय के पटरी से उतर गइल बा।\nआज के ई बदतर स्थिति; सीधा तैर प कहल जाव त हमनी के बदतर शिक्षा के स्थिति ही हमनी के पिछड़ापन, बेरोजगारी, गरीबी के कारण बा। जहाँ के शिक्षा व्यवस्था काबिल बनावे लायक ना रही, ओहज के युवा गुंडा ना बनियसन त का बनियसन? लखैरा, दिहाड़ी मजदूर ना बनियसन त का बनियसन? एतना, जवन स्थिति के हम बतावतानी ई सब त प्रतिदर्श बा… बाकी सब स्थिति के बारे में रउवा सभे बखूबी जानतानी। अइसन नइखे की ई सब स्थिति ठीक करे मान के नइखे, ठीक होइ बस थोड़ा सरकार के भा थोड़ा हमनी के भी सोच विचार करे के पड़ी।\nअब तनी चर्चा उपाय भा सुझाव के लेके कइल जाव। अगर शिक्षा के व्यवस्था के सुधार खातिर सरकार जिम्मेदारी नइखे लेत तब हमनी के का कर सकतsबानी जा?\n1. जागरूकता के काम\n3. खुद के व्यवस्था\nअब ई तीनों बिंदु पs ध्यान से बिचार करीं\n1. जागरूकता- कवन बात के जागरूकता ई पहिले साफ कइल बहुत जरूरी बा। त देखी अब जारूकता के बात ई नइखे रह गइल ही हमनी के फलाना से कही जा की तू अपना बेटा-बेटी के स्कूल भेज…। काहे की सरकार इतना कुछ कर देले बिया की लोग पढ़ावे खातिर ना सही पईसा खातिर आपन बेटा-बेटी के स्कूल भेजता। अब इहा जागरूकता एह बात खातिर जरूरी बा की पईसा त मिलिए जाइ…। रे फलांवा पईसा से ज्यादा ध्यान अपना बेटा-बेटी के पढ़ावे पs दे। कहीं मास्टर साहेब दिखस त ई पूछ की हमार लइका पढ़े में कइसन बा? का करीं हम की उ पढ़े में अच्छा हो जाव? लेकिन ना, आज के माई-बाबू ई पुछेला की हमार लइका के पईसा कब आई, पईसा खातिर मास्टर साहेब के नटीs पs चढ़ल रहेला। एहिजा जागरूकता जरूरी बा की गाँव के 4-5 आदमी के समूह स्कूल व्यवस्था के देखरेख करे, स्कूल में पढ़ाई के व्यवस्था कइसन बा, लइकासन के का स्थिति बा? तब जा के शिक्षा में सुधार के शुरुआत होइ। ई काम अगर गाँव के सम्मानित व्यक्ति भा जनप्रतिनिधि के छत्रछाया में होइ त सबसे बढ़िया रही। बात आ काम में दम रही।\n2. आन्दोलन- हमरा लागेला की कुछ बदलाव बिना क्रांति के आsही नइखे सकतs। उहे श्रेणी में हमनी के आज के शिक्षा व्यवस्था भी बा। आज एगो अइसन ‘सम्पूर्ण क्रांति’ के जरूरत बा जवना से प्राथमिक से लेके विश्वविद्यालय स्तर के शिक्षा के सुधार के बात जुड़ल होखे। देखीं आज प्राथमिक स्कूल के कमी नइखे, जहाँ तक बात बा शिक्षक के त उहो लोग काम चलाऊ संख्या में बा लोग, लेकिन अब जरूरत बा… गुणवत्तापूर्ण शिक्षा देवे के तरीका का होखे, ई खुद जे शिक्षक बा ओकरा सोचे के पड़ी, भा हम एह बात के लेके आशावादी बानी की जब शिक्षा खातिर एगो ‘सम्पूर्ण क्रांति’ होइ त जे शिक्षक बा उहो खुद सोची की अपना-आप में हम का बदलाव करीं की ई आन्दोलन सफल होखे। ऊपर जवन जागरूकता वाला बात बा उ भी ई आंदोलन से जुड़ सकत बा।\nथोड़ा आगे बढ़ के माध्यमिक विद्यालय भा उच्च विद्यालय पर नज़र डालल जाs…। आज पूरा बिहार में मात्र एकहि स्कूल बा जवन हर साल टॉपर देवेलाs। सिमुन्तला। का सरकार अइसन स्कूल हर ज़िला में नइखे खोल सकत? बिहार सरकार में एतना क्षमता नइखे की 38 गो स्कूल के शैक्षणिक भा प्रशासनिक व्यवस्था खुद संभाल सके? कर सकेले बिहार सरकार। बस हमनी के ओकर आँख के पट्टी खोले के पड़ी।\nएगो और विचार हमरा माथा में खटकsता। हाल ही में झारखंड बोर्ड के आठवाँ के रिजल्ट आइल ह। झारखंड बोर्ड के आठवाँ के एग्जाम वैकल्पिक प्रश्नावली से भइल हा, माने पूरा प्रश्न-पत्र 1 नम्बरीया रहे। ई एग्जाम के बाद हमरा दिमाग में बात आइल की ई एग्जाम करावल गइल हाँ की जवन लइका एमे पास होइ उहे नौवाँ में जाइ। त फिर सरकार साथे-साथे एक और काम कर सकतिया…। की पूरा राज्य के उच्च विद्यालय के परीक्षण कर के कम-से-कम 100 या 200 स्कूल के रैंकिंग में बाट दित… आ फिर लइकासन के सुविधा दित की उ आपन इच्छा अनुसार आ आपन प्रदर्शन के अनुसार विद्यालय के चुनाव कर सकताs। एह से फायदा होइत की विद्यालय में भी आपन स्थिति सुधारे के इच्छा जागृत होइत भा साथ ही छात्र भी आगे के शिक्षा के अच्छा माहौल प्राप्त करे खातिर आपस में प्रतियोगिता करतsसन। एह से हम कह सकेनी की प्रतियोगी माहौल शिक्षा के तीव्र सुधार के बहुत बढ़ हथियार हो सकत बा।\nआन्दोलन के तत्काल जरूरत बा त उ विश्वविद्यालय स्तर के शिक्षा में सुधार खातिर जरूरी बा। आज बिहार के कवनो राज्यस्तरीय विश्वविद्यालय के स्थिति सही नइखे। भा अगर ई बात पs ध्यान आज के युवा शक्ति ना देहलस त फिर ई एतना नीचे गिर जाइ की बाद में उठावल मुश्किल हो जाइ। हमरा बतावे के जरूरत नइखे की आज के विश्वविद्यालयन के का हाल बा? सभे केहू ई बात के जानता बस जरूरत बा अब ई स्थिति के सबकरा सामने… सबसे पहिले जे ई स्थिति के सुधार करे वाला बा ओकरा सामने पूरा जोर-शोर से लावे के। भा एह खातिर जरूरी बा बस एगो “सम्पूर्ण क्रांति”…\n3. खुद के व्यवस्था- खुद के व्यवस्था मतलब का? त एकर सीधा भा साफ मतलब इहे बा कि हमनी के सरकार के मुँह ताकल छोड़ अपना से व्यवस्था करे के चाही। ई बात बहुत बड़हन बा…। मुश्किल भी बा, लेकिन नामुमकिन नइखे। सोची स्वेच्छा से सफाई अभियान चल सकता, कवनो काम करे खातिर सहकारी समूह बन सकता। त फिर शिक्षा खातिर सहकारी अभियान नइखे चलावल जा सकत। का जवन युवा पढ़-लिख के गाँव में ही बा उ एगो न्यूनतम परिश्रमिक पर आपन श्रमदान नइखे कर सकत, शिक्षा अभियान से जुड़े खातिर। जरूर कर सकता…?, बस जरूरत बा त अइसन व्यवस्था ओकरा मुहैया करावे के। का ई संभव नइखे की एगो सहकारी संगठन बनावल जाव जवना के पूरा व्यवस्था पारदर्शी लोकतांत्रिक होखे भा उ संगठन शिक्षा के क्षेत्र में काम करे। अगर पूजा समिति, स्वच्छता समूह, रक्तदाता समूह, गरीबी सहायता समूह, आपदा प्रबंधन समूह आदि बन सकता त फिर एगो शिक्षा सहायता समूह काहे नइखे बन सकत जवन एगो अइसन मंच प्रदान करे जहाँ पढ़ावे के इच्छा रखे वाला आदमी स्वेच्छा से पढ़ा सके त उहे मंच सब केहू के न्यूनतम दर पs सबका के गुणवत्तापूर्ण शिक्षा भी प्रदान करे। सब चीज़ संभव बा। बस सोच-विचार के जरूरत बा… भा ई सब कर सके के इच्छाशक्ति के जरूरत बा।\nहमरा खातिर सबसे बढ़ खुशी के बात इहे बा की रउवा ई ब्लॉग के पढ़त… एहिजा तक आ गइनी। अब अच्छा लागल होखे त शेयर भी कर दीं ताकि अप्रत्यक्ष रूप से ही सही क्रांति के शुरुआत आज से ही हो जाव। रउवा अइसन ब्लॉग हमेसा पढ़े खातिर हमनी के फेसबुक पेज? https://www.facebook.com/aapanmaati.in/ के लाइक कर सकतsबानी।?\n← The Moment In भोजपुरी\nयारी की रेलगाड़ी →\nयारी की रेलगाड़ी\nMay 1, 2019 May 1, 2019 Kundan Chaudhary 0\n2 thoughts on “शिक्षा”\nबहुत बढ़िया प्रयास बा\nKundan ChaudharyPost author\nधन्यवाद… शेयर भी करीं


October 2014 – टटका खबर\nबियफे का भोर मे उगत आदित्य के अर्घ देके चार दिन चलेवाला महापर्व छठ के समापन हो गइल. बिहार के मुख्यमंत्री जीतन राम माँझी के पत्नी छठ मईया से अपना पति के कुर्सी बनवले राखे के मनता मँगली. उत्तर प्रदेश परिवहन आयुक्त के आदेश का बाद राज्य भर में हर वाहन पर चमके वाला टेप…\nRead More about टटका खबर : 30 अक्टूबर 2014, बियफे\nछठ महापर्व का तिसरा दिने आजु व्रती लोग नदी तालाब पोखरा समुद्र का किनारे पानी में खड़ा होके डूबत सूरज के अर्घ दिहल. काल्हु सबेरे उगत सूरज के अर्घ दिहला का साथे चार दिन चले वाला ई महापर्व पूरा हो जाई. इलाहाबाद के फाफामऊ में आजु बुध का दिने एगो कार आ टैंकर के टक्कर…\nRead More about टटका खबर : 29 अक्टूबर 2014, बुध\nभारत में जर्मनी के राजदूत माइकल स्टेनर मंगलवार को पटना में बिहार के मुख्यमंत्री जीतन राम मांझी से मुलाकात की। इस बैठक में जर्मनी एवं भारत के संबंधों की चर्चा की गई। बैठक में जर्मनी ने बिहार को कृषि के क्षेत्र में सहयोग देने का आश्वासन दिया। लोक आस्था के महापर्व छठ के चार दिन…\nRead More about टटका खबर : 28 अक्टूबर 2014, मंगल\nवियतनाम के प्रधानमंत्री नुएन तन जुंग सोमार का दिने बोधगया जा के महाबोधि मंदिर में विशेष प्रार्थना कइलन. ऊ बिहार के मुख्यमंत्री जीतन राम मांझी का साथ कुछ मुद्दन पर बातचीत कइलन. उत्तर प्रदेश लेखपाल संघ के गोहार पर आजु राज्य के लेखपाल बेमियादी हड़ताल पर चल गइले. बस्ती जिला के महुअर गाँव का लगे…\nRead More about टटका खबर : 27 अक्टूबर 2014, सोमार\nछठ पर्व देखत निर्वाचन आयोग झारखंड विधानसभा चुनाव के पहिला दौर के अधिसूचना 28 अक्‍टूबर के जारी करी. पहिले एकर तारीख 29 अक्‍टूबर बतावल गइल रहे. अउरी कवनो तारीख में बदलाव नइखे भइल. दर्जा मिलल मंत्रियन के बर्खास्तगी के बाद अब यूपी सरकार के गाज ओकरा वकीलन प गिर सकेला जे लोग जिरह का दौरान…\nRead More about टटका खबर : 26 अक्टूबर 2014, अतवार\nगड़बड़ी ना पसारे के चेतावनी देत उत्तर प्रदेश के मुख्यमंत्री अखिलेश यादव आजु राज्यमंत्री के दर्जा मिलल सगरी 80 गो मंत्रियन के बर्खास्त कर दिहलन. पिछला दिने यूपी सरकार के राज्य मंत्री दरजा मिलल एगो नेता के बाप बागपत में पुलिसवालन के हड़का के गोकशी का मामिला में दू गो अपराधियन के गिरफ्तार करे से…\nRead More about टटका खबर : 25 अक्टूबर 2014, शनिचर\nआजमगढ के आलापुर पुलिस एगो आदमी के गिरफ्तार क लिहलसि जे अपने अपहरण के नाटक रचले रहल. सासाराम नगर थाना के चवरतकिया मुहल्ला में काल्हु रात पटाखा छोड़त भाई-बहिन के पड़ोसी गोली मार दिहलसि. गोली आंख में लागल बा. दुनू के आस्पताल में भरती करावल गइल बा. सारण जिला के अमनौर प्राथमिक स्वास्थ्य केन्द्र पर…\nRead More about टटका खबर : 24 अक्टूबर 2014, शुक\nछपरा, समस्तीपुर, आ पूर्णिया में नया मेडिकल काॅलेज खोले खातिर बिहार सरकार केन्द्र का संगे समझौता पर दस्तखत करी. एह मेडिकल काॅलेजन खातिर तीन चौथाई धन केन्द्र दी आ बाकी एक चौथाई राज्य सरकार. छठ पूजा का दौरान कवनो तरह के हादसा से निपटे ला केन्द्र से राष्ट्रीय आपदा राहत फोर्स के नौ गो टुकड़ी…\nRead More about टटका खबर : 23 अक्टूबर 2014, बियफे\nगोपालगंज जिला के बरौली थाना के पेटबिरौचा गांव में आजु जमीन का झगड़ा में एगो आदमी के गोली मार के हत्या क दिहल गइल. भदोही के एगो कालीन कारखाना में छापा मार के दू दर्जन बंधुआ बाल मजदूरन के आजाद करावल गइल. अखिलेश सिंह यादव के चाचा आ सपा के महासचिव रामगोपाल यादव सकरलन कि…\nRead More about टटका खबर : 22 अक्टूबर 2014, बुध\nपटना में बिहार के मुख्यमंत्री जीतन राम मांझी आज पटना के संस्कृत महाविद्यालय के नाम डा॰ श्रीकृष्ण सिंह के नाम पर करे के आ बिहार विश्वविद्यालय में उनकर आदमकद प्रतिमा लगावे के एलान कइलन त दिल्ली में नीतीश कुमार श्रीकृष्ण बाबू के भारत रत्न देबे के माँग कर दिहले. भाजपा अध्यक्ष अमित शाह मंगल का…\nRead More about टटका खबर : 21 अक्टूबर 2014, मंगल\nयूपी सरकार दिवाली का मौका पर राज्य के सगरी शहरन के बिना कटौती बिजली देबे के फैसला कइलसि. एह बीच रोजाना एक करोड़ यूनिट बिजली खरीद के सप्लाई कइल जाई. उत्तर प्रदेश के राज्यपाल राम नाइक आजु सोमार का दिने कहलन कि पिछला तीन महीना के अपना कार्यकाल में उनुका एके गो बढिया काम लउकल…\nRead More about टटका खबर : 20 अक्टूबर 2014, सोमार\nयूपी राज्यपाल काल्हु सोमार का दिने आपन तीन महीना के कार्यकाल के रिपोर्टकार्ड पेश कर के एगो नया परंपरा के शुरूआत करीहें. बिहार के स्वास्थ्य मंत्री रामधनी सिंह राजद के नेता रघुवंश प्रसाद सिंह के भेड़ बकरी जस बतावत कहलन कि कवनो भेड़ बकरी का कहला प इस्तीफा ना दीहें. आजमगढ के जहानागंज इलाका से…\nRead More about टटका खबर : 19 अक्टूबर 2014, अतवार\nउत्तर प्रदेश के लोक निर्माण मंत्री शिवपाल सिंह यादव गाजीपुर-आजमगढ रोड के तुरते मरम्मत करावे के निर्देश दिहले आ कहले कि सैदपुर जमांनियां पुल के निर्माण तेजी से करावल जाए आ रौजा बि्रज के दिसम्बर ले हर हाल में पूरा बना के उद्घाटन करा लिहल जाव. यूपी सरकार राज्य के सात गो जिला में लड़िकियन…\nRead More about टटका खबर : 18 अक्टूबर 2014, शनिचर\nबिहार के मुख्यमंत्री जीतन राम मांझी अपना बयानबाजी के माला में एगो अउर फूल जोड़त शुक का दिने कहलन कि इलाज करे में गरीबन से कवनो तरह के खिलवाड़ भइल त अइसन करे वाला के हाथ काट दीहें. उत्तर प्रदेश के राजधानी लखनऊ में तजिया निकले का पहिले आजु शुक का दिने पुलिस कई जगहा…\nRead More about टटका खबर : 17 अक्टूबर 2014, शुक\nदिवाली आ छठ के भीड़ देखत रेलवे हावडा से नौतनवां का चलावत जात विशेष जनसाधारण साप्ताहिक गाड़ी के फेरा पाँच ट्रिप के कर दिहलसि. उत्तर प्रदेश के चीनी मिल मालिक प्रदेश सरकार का खिलाफ इलाहाबाद उच्च न्यायायलय में गोहार लगवले बाड़न कि गन्ना के दाम तय होखे से पहिले मिल मालिकन के पेराई के काम…\nRead More about टटका खबर : 16 अक्टूबर 2014, बियफे\nबिहार में रोहतास जिला के काराकाट इलाका के मोहनपुर गांव में कुछ दबंग लोग मामूली झगड़ा में एगो दलित के जिंदा जरा दिहल. बिहार के मुख्यमंत्री रहल नीतीश कुमार दुर्गावती जलाशय परियोजना के उदघाटन पर खुशी जतावत कहलन कि रोहतास आ कैमूर जिला के किसानन के एगो पुरान सपना पूरा हो गइल. भारतीय कम्युनिस्ट पार्टी…\nRead More about टटका खबर : 15 अक्टूबर 2014, बुध\nनेशनल डेयरी डेवलपमेंट बोर्ड के अध्यक्ष टी नंद कुमार कहलन कि दूध उत्पादन का मामिला में बिहार के बेंवत दुगुना तिगुना हो सकेला आ जल्दिए बिहार देश में दूध उत्पादन करे वालन में तिसरका जगहा आ जाई. अन्तर्राष्ट्रीय बाजार में कच्च तेल के कीमत में आइल गिरावट फायदा आम जनता के देत आजु रात से…\nRead More about टटका खबर : 14 अक्टूबर 2014, मंगल\nबिहार के मुख्यमंत्री जीतन राम मांझी कहलन कि अगिला विधानसभा में जदयू के नेता उहे रहीहे आ अगर गठबन्हन के लोग उनका के नेता चुन ली त मुख्यमंत्रिओ उहे बनीहें. साथही कहल ना भुलइलन कि जदयू के सर्वमान्य नेता नीतीश कुमार हउवें. बिहार के मुख्यमंत्री जीतन राम मांझी आजु कहलनकि लइकियन के शादी के उमिर…\nRead More about टटका खबर : 13 अक्टूबर 2014, सोमार\nइलाहाबाद टीसन पर सीआरपीएफ के एगो सिपाही ट्रेन का आगा कूद के जान दिहलसि. नीतीश कुमार कहलन कि भरप पसारे वाला गद्दी पर आ गइले आ जनता के नीक दिन आइल चाहे ना झाड़ू के नीमनका दिन जरूरे आ गइल. प्रधानमंत्री नरेन्द्र मोदी के वाराणसी दौरा हुदहुद का चलते रद्द क दिहल गइल. काशी हिन्दू…\nRead More about टटका खबर : 12 अक्टूबर 2014, अतवार\nफर्स्ट क्लास में मैट्रिक पास करे वाला मुसलमान विेद्यार्थियन के बिहार सरकार का तरफ से दस हजार के वजीफा दिहल जाई. हिन्दू विद्यार्थियन के मिली सेकूलरिज्म के ठेंगा! संविदा पर बहाल हजारो आयुष चिकित्सक आजु पटना में प्रदर्शन क के एलोपैथिक डाक्टरन का बराबरे मानदेय के माँग कइले. लोकनायक जेपी के जयन्ती आजु बिहार सरकार…\nRead More about टटका खबर : 11 अक्टूबर 2014, शनिचर


भारत की नदिन के लिस्ट - विकिपीडिया\nभारत की नदिन के लिस्ट\n(भारत के नदी सभ के लिस्ट से अनुप्रेषित)\nभारत क मुख्य नद्दी सभ\nनद्दी चाहे नदी, एगो प्राकृतिक धारा होले जेवना में मीठ पानी ढाल की अनुसार बहेला आ समुंद्र ले पहुँचले क कोशिश करेला जहाँ समुंद्र ले न पहुँच पावेला तहां कौनों झील में मिल जाला या फिन रेगिस्तान में धीरे-धीरे बिलुप्त हो जाला।\nकौनों नदी में अगर दूसर नदी आ के मिलेले त ओह छोटकी नद्दी के सहायक नदी कहल जाला आ जेवना बड़की में ऊ मिलेले ओके मुख्य नदी एही तरीके से कौनों इलाका में नदिन क पुरा जाल फइलल रहेला।\nए पन्ना पर भारत की नदिन क एगो लिस्ट बनावल गइल बाटे जेवन सहायक नादिन की मिलला की तरीका की अनुसार बाटे। लिस्ट में मुहाना से उत्पत्ति स्थान या उद्गम की ओर की क्रम से नाँव लिखल जात बा। मने कि एह लिस्ट में कौनों मुख्य नदी की हेडिंग में जेतने नीचे नाँव होई ऊ नदी ओतने ऊपर की ओर मुख्य नदी में मिलत होई।\nभारत का नद्दी कुल या त बंगाल क खाड़ी में गिरे लीं या पच्छिम की ओर अरब सागर में। एही से भूगोलीय रू से भी ई लिस्ट बंगाल की खाड़ी में गिरे वाली नदीन में उत्तर से दक्खिन ओर आ अरब सागर में गिरे वाली नादिन में दक्खिन से उत्तर ओर कि क्रम से बनावल जात बा। मने एगो माला नियर चलल जात बा- बंगाल से उड़ीसा, आंध्र, तमिलनाडु होत कन्याकुमारी ले आ फिर पच्छिमी तट की सहारे उत्तर मुहें केरल, गोवा महाराष्ट्र होत गुजरात ले।\nभारत क बड़हन नद्दी हईं:\nबंगाल की खाड़ी में गिरे वाली: ब्रह्मपुत्र, गंगा (सहायक नदी कुल: रामगंगा, सरजू, गोमती, यमुना, चंबल, बेतवा, केन, सिंध, टोंस, घाघरा, गंडक, बूढ़ी गंडक, कोसी, महानंदा, तमसा, सोन, पुनपुन), मेघना), महानदी, गोदावरी, कृष्णा, कावेरी (आ इन्हन क सहायक नदी)\nअरब सागर में गिरे वाली: सिन्धु, नर्मदा, ताप्ती (आ सहायक नदी)\nबाकी बचल नदिन में:\nजमीन भीतरे सूख जाए वाली\nसमुंद्र तटीय छोटहन नदी कुल\n1 बंगाल की खाड़ी में गिरे वाली\n1.1 मेघना नदी थाला\n1.2 ब्रह्मपुत्र नदी थाला\n1.3 गंगा नदी थाला\n1.4 पच्छिम बंगाल समुंद्र तटीय छोट नदी\n1.5 गोदावरी नदी थाला\n1.6 कृष्णा नदी थाला\n1.7 आंध्र तटीय छोट नदी\n1.8 पेन्नर नदी थाला\n1.9 कावेरी नदी थाला\n1.10 तमिलनाडु तटीय छोट नदी\n2 अरब सागर में गिरे वाली\n2.1 कर्नाटक तटीय\n2.2 केरल तटीय\n2.3 गोवा क तटीय छोट नदी\n2.4 महाराष्ट्र तटीय\n2.5 ताप्ती नदी थाला\n2.6 नर्मदा नदी थाला\n2.7 माही नदी थाला\n2.8 साबरमती नदी थाला\n2.9 सिन्धु नदी थाला\n3 जमीन भीतरी प्रवाह\n4 अंगरेजी अच्छर की क्रम से\nबंगाल की खाड़ी में गिरे वाली[संपादन]\nकर्णफूली नदी - मिजोरम आ बांग्लादेश में बहि के गिरे वाली\nमेघना नदी थाला[संपादन]\nसुरमा-मेघना-बराक नदी पारिवार बांग्लादेश आ भारत में बाटे\nमेघना नदी (बांग्लादेश में)\nपदमा नदी (गंगा क हिस्सा)\n(Old) ब्रह्मपुत्र (बांग्लादेश)\nतितास नदी, हावड़ा नदी\nमनु नदी, त्रिपुरा\nब्रह्मपुत्र नदी थाला[संपादन]\nब्रह्मपुत्र नदी, या जमुना नदी (बांग्लादेश)\nभुगदोई नदी या भोगदोई नदी (पहिले देसोई कहल जाय)\nमोरा धनसिरी नदी\nधरला नदी (बांग्लादेश)\nकमेंग नदी (एके जिया भरोली नदी भी कहल जाला)\nपगलादिया नदी नदी\nमोरा दिफ्लू नदी\nतीस्ता नदी (या तिस्ता)\nतोरसा नदी (बंगलादेश में कल्याणी भी कहल जाला)\nसांपू नदी (तिब्बत में ब्रह्मपुत्र क नाँव)\nगंगा नदी थाला[संपादन]\nगंगा नदी क थाला (नारंगी रंग), ब्रह्मपुत्र नदी थाला (बैंगनी), अउरी मेघना नदी क थाला (हरियर रंग) से नक्शा पर देखावल बाटे\nयमुना नदी क थाला\nकाली नदी पुरबी (मुजफ्फ़र नगर से कन्नौज)\nहुगली नदी (प्रशाखा)\nजाह्नवी नदी सुलतान गंज, बिहार में ई नाँव बा\nमेघना नदी (प्रशाखा)\nपदमा नदी (प्रशाखा)\nगंडकी नदी (गंडक, या नारायणी)\nउत्तरी कोयल नदी\nघाघरा नदी नेपाल में करनाली नदी\nशारदा नदी (काली नदी, या महाकाली नदी नेपाल में\nसरजू नदी या सरयू\nदरमा नदी (धौली गंगा नदी)\nबाण गंगा नदी\nसिंध नदी (सिंधु ना)\nहिंडन नदी (गाजियाबाद में)\nकरबन नदी आगरा कि लगे\nपहुज नदी मध्य प्रदेश की भिंड जिला में\nपारबती नदी (मध्य प्रदेश)\nपारबती नदी (राजस्थान)\nपच्छिम बंगाल समुंद्र तटीय छोट नदी[संपादन]\nमानंदा, बंगाल (उत्तरी बंगाल)\nगोदावरी नदी थाला[संपादन]\nगोदावरी नदी आंध्र प्रदेश, महाराष्ट्र, अउरी तेलंगाना राज्यन में एह परिवार क नदी बाड़ी\nगोदावरी, आंध्र प्रदेश में; ई भारत की सबसे ढेर चौड़ाई वाली नदी भी हवे\nकोलाब नदी  ओडिशा में\nइंद्रावती नदी गढ़चिरौली में\nबंदिय नदी गढ़चिरौली में\nकान्हा नदी नदी\nपद्दू वागू नदी\nकृष्णा नदी थाला[संपादन]\nकृष्णा नदी आंध्र प्रदेश, कर्नाटक आ महाराष्ट्र में थाला क बिस्तार\nकोयना नदी सतारा जिला\nआंध्र तटीय छोट नदी[संपादन]\nसारदा (आंध्र प्रदेश)\nपेन्नर नदी थाला[संपादन]\nकावेरी नदी थाला[संपादन]\nहोगेनक्कल झरना, कावेरी नदी पर\nकोल्लीडम् नदी (प्रशाखा)\nलक्षमण तीर्थ नदी\nतमिलनाडु तटीय छोट नदी[संपादन]\nअरब सागर में गिरे वाली[संपादन]\nगोवा क तटीय छोट नदी[संपादन]\nठाणे क्रीक (प्रशाखा)\nवासई क्रीक (प्रशाखा)\nमाहिम नदी माहिम नदी\nतांसा क्रीक, ठाणे\nताप्ती नदी थाला[संपादन]\nनर्मदा नदी थाला[संपादन]\nकोलार नदी (मध्य प्रदेश)\nमाही नदी थाला[संपादन]\nसाबरमती नदी थाला[संपादन]\nसिन्धु नदी थाला[संपादन]\nसिन्धु नदी की थाला क नद्दी कुल\nसिन्धु नदी (मुख्य रूप से पाकिस्तान में)\nपंजनद नदी (पाकिस्तान)\nपारबती नदी (हिमाचल प्रदेश)\nनीलम नदी या किशन गंगा\nजमीन भीतरी प्रवाह[संपादन]\nघग्घर नदी (हरियाणा में)\nमूसी नदी (हैदराबाद में)\nलूनी नदी या लूणी नदी\nअंगरेजी अच्छर की क्रम से[संपादन]\nई लिस्ट अबहिन ले पूरा नइखे; आप एकरा बिस्तार करे में मदद क सकत बाड़ीं।\nA - D[संपादन]\nबूढ़ी गंडक नदी\nE - H[संपादन]\nI - L[संपादन]\nकोलार नदी (महाराष्ट्र)\nलक्ष्मण तीर्थ नदी\nM - P[संपादन]\nमंदाकिनी नदी (उत्तराखण्ड)\nPallikkal Aaru नदी\nपारबती नदी (Himachal Pradesh)\nपारबती नदी (Madhya Pradesh)\nपारबती नदी (Rajasthan)\nPluest नदी (Poonch J&K)\nQ - T[संपादन]\nU - W[संपादन]\nउत्तर कावेरी नदी\nX - Z[संपादन]\nभारत क मुख्य नदी सभ\nVol. 1: Scientific Information, pages 1–788 + 16 pages of colour photographs (ISBN 978-81-89959-50-0),\nVol. 2: Scientific Information, pages 789-1660 + 16 pages of colour photographs (ISBN 978-81-89959-51-7),\nVol. 3: Scientific, Cultural, Historical Information, pages 1661-2468, + 36 pages of colour photographs (ISBN 978-81-89959-52-4)\nBook of 60 Maps (ISBN 978-81-89959-57-9), Published Nov. 2007, Diamond Publications, 1691 Sadashiv Peth, Shankar\nPrasad Society, Tilak Road, Pune 411 030, INDIA\nभारत के भूबिज्ञान\nसिंधु-गंगा के मैदान\nउत्तरी पूरबी भारत\nराज्य अउरी केंद्र शासित प्रदेश\nList of rivers of एशिया\nयूनाइटेड अरब अमीरात\nब्रिटिश इंडियन ओशन टेरिटरी\nकोकोस (कीलिंग) दीप\nभारतीय उपमहादीप के हाइड्रोग्राफी\nझील / डेल्टा\nसिंधु नदी डेल्टा\nलाल पहाड़ी झील\nकेरल के बैकवाटर\nबंगाल के खाड़ी\nकच्छ के खाड़ी\nखंभात के खाड़ी\nमन्नार के खाड़ी\nबांग्लादेस / भारत / नेपाल के झील\nबांग्लादेस / भारत / नेपाल / पाकिस्तान के नदी\n"https://bh.wikipedia.org/w/index.php?title=भारत_की_नदिन_के_लिस्ट&oldid=646978" से लिहल गइल\nभारत के नदी\nदेस अनुसार नदी\nभारत के भूगोल संबंधी लिस्ट\nअप्रैल 2012 से बढ़ावे लायक लिस्ट\nएह पन्ना पर आखिरी बेर संपादन 15 दिसंबर 2018 के 05:10 बजे भइल रहल।


आगरा में सेना बहाली रैली में भगदड़ – टटका खबर\nआगरा में सेना बहाली रैली में भगदड़\nआगरा में सेना बहाली खातिर आइल अभ्यर्थियन के भारी भीड़ का चलते बैरिकेड टूटला पर भगदड़ मच गइल आ एह भगदड़ में एगो युवक के मौत हो गइल आ दू गो अउरी युवक घवाहिल हो गइले. घवाहिल नवहियन के सेना के अस्पताल में भरती करावल गइल बा.\nएह दुर्घटना का बारे में अबही ले सेना भा प्रशासन का ओर से कवनो बयान नइखे आइल.\nTags: सेना बहाली\nछपरा न्यूज, 28 मई 2016


बेकल उत्साही - विकिपीडिया\n2013 में बेकल उत्साही\nशफ़ी खाँ लोदी\nबलरामपुर, उत्तर प्रदेश, भारत\n3 दिसंबर 2016 (उमिर 88)\nनई दिल्ली, बलरामपुर\nकवी, लेखक, नेता\nजफर खां लोदी, बिस्मिल्ला बेगम\nबेकल उत्साही (1928 –3दिसंबर 2016), असल नाँव मो॰ शफ़ी खाँ लोदी, एक ठो कवी, लेखक आ राजीनीतिज्ञ रहलें। उत्साही हिंदी-उर्दू आ अवधी भाषा में कबिताई करें। देसी भाषा के इस्तेमाल इनके कविता आ गीत सभ के बिसेसता मानल जाले।\nएकरे अलावा, उत्साही काँग्रेस पार्टी से जुड़ल रहलें आ राज्य सभा के सदस्य भी रहलें। उत्साही के पद्मश्री आ यश भारती सम्मान मिलल रहे।\n3 रचना संसार\nबेकल उत्साही के वास्तविक नाँव शफ़ी खाँ लोदी रहल। इनके बाबूजी के नाँव मो॰ जफ़र खां लोदी आ माताजी के नाँव बिस्मिल्ला रहल। इनकर जनम सन् 1928 में बलरामपुर जिला के गौर रमवापुर में भइल। सुरुआती पढ़ाई अपने गाँव में आ हाईस्कूल के पढ़ाई बलरामपुर के ऍस॰सी॰ कॉलेज से भइल।\n1952 के चुनाव परचार में जवाहरलाल नेहरू गोंडा के दौरा पर रहलें आ एही समय इनकर कबिता सुन के इनके उत्साही कहलें।\nराजनीतिक जीवन[संपादन करीं]\nउत्साही कांग्रेस से जुड़ल रहलें आ इंदिरा गाँधी के करीबी रहलें। राष्ट्रीय अखंडता के खातिर काम करे के कारण इनके राज्य सभा खातिर नामांकित कइल गइल। राष्ट्रीय इंटीग्रेशन कौंसिल के सदस्य भी रहलें, जेकर अध्यक्ष परधानमंत्री होलें।\nरचना संसार[संपादन करीं]\nबेकल उत्साही के हिंदी आ उर्दू के बीच के दूरी कम करे वाला साहित्यकार मानल जाला। इनके कुछ प्रमुख रचना के नाँव नीचे दिहल बा:\nलहके बगिया महके खेत\nसरवरे जाविदाँ (1960)\nअपनी धरती चाँद का दर्पन\nकोमल मुखड़े बेकल गीत\nचल गोरी दोहापुरम्\nनेपाल के शाह महेंद्र के गीत संग्रह बसई को लोग के अनुबाद\nफिलिस्तीनी कवी महमूद दरवेश के रचना के अनुबाद\n1976 में उत्साही के पद्मश्री सम्मान मिलल। एकरे अलावा इनके उत्तर प्रदेश सरकार द्वारा यश भारती से सम्मानित कइल गइल।\nविकिमीडिया कॉमंस पर संबंधित मीडिया Bekal Utsahi पर मौजूद बा।\n↑ 2.0 2.1 2.2 Awadhi Granthawali-4. Vani Prakashan. 2011. पप. 393–. ISBN 978-81-8143-904-8.\n↑ Hamare lok Priya Geetkar Bekal Utsahi. Vani Prakashan. पप. 8–.\n↑ Cala gorī dohāpuram. Vāṇī Prakāśana. 2009. पप. 5–. ISBN 978-93-5000-006-9.\n↑ List of Former Members of Rajya Sabha (Term Wise). Rajya Sabha Secretariat.\n↑ Re-constitution of the National Integration Council. Government of India, Ministry of Home Affairs (5 अप्रैल 2010) . Retrieved on3December 2016.\n↑ Bṛhad Urdū sāhitya kośa. Vāṇī Prakāsana. 2002. पप. 347–. ISBN 978-81-7055-985-6.\n↑ Akhilesh honours 56 achievers with Yash Bharti. Times of India (10 फरवरी 2015). Retrieved on 2016-12-03.\n"https://bh.wikipedia.org/w/index.php?title=बेकल_उत्साही&oldid=576607" से लिहल गइल\n2016 में निधन\nएह पन्ना पर आखिरी बेर संपादन 12 मई 2018 के 11:11 बजे भइल रहल।


Black pottery is the art of black clay of Nizamabad read details in Bhojpuri जतरा के पतरा: जानीं, कइसे धुआँ के करिखा बना देला माटी के सोना – News18 Hindi\nजतरा के पतरा: जानीं, कइसे धुआँ के करिखा बना देला माटी के सोना\nनिजामाबाद में बनेला दुनियाभर में मशहूर ब्लैक पॉटरी\nदुनिया भर में मसहूर एह बरतन आ कलाकृतियन के बनौले के तरीका का हौ। आखिर अइसन कौन बाति होले जौन एके खास बना देले! पढ़ीं...\nLast Updated : January 15, 2021, 15:31 IST\nजतरा के पतरा के पिछली कड़ी में बाति भइल रहल निजामाबाद के करियरकी माटी के कलाकारी के, जौने के दुनिया भर में ब्लैक पॉटरी के नाम से जानल जाले। ओह बेरी बाति माटी के कलाकारी के इतिहासे-भूगोल ले सीमित हो के रहि गइल। बहुत जने पाठक लोग इहो जानल चाही जे दुनिया भर में मसहूर एह बरतन आ कलाकृतियन के बनौले के तरीका का हौ। आखिर अइसन कौन बाति होले जौन एके खास बना देले! सही पूछीं त एहमे एक-एक बरतन के बनौले के प्रक्रिया करीब चार से छह महीना के हौ। लेकिन काम चूँकि चलत रहेले त एकर केहू के पता ना चलत। पहिले पोखरा से खनि के माटी ले आवल, फिर ओके संभारल, ओकरे बाद ओहमे पानी मिला के कई दिन भिगावल आ नरम हो गइले पर काँड़ल, कँड़ला के बाद छानल ... एह तरह से लंबी प्रक्रिया के बाद जा के इ माटी काम लायक बन पावेले। माटी के चाक पर चढ़ावे लायक बनौले में ही डेढ़ से दू महीना ले लगि जाले। हालाँकि अब एहमन से कई काम खातिर मनई आपन जांगर पेरले के बजाय मसीन क इस्तमाल करे लगल हवें। एहमन कुछ मसीन त बाहर से बनल-बनावल आवेली, बाकी कुछ नया लइके सब आपन अकिल लगा के जोगाड़ तकनीक से बना लेहले हवें। बहरहाल कुछ कंपनी आ कुछ जोगाड़ तकनीक दूनो मिल के जागरूक कुम्हारन खातिर काम पहिले से काफी हल्लुक क दिहले हौ।\nकेट्यो-पेट्यो लगे कुम्हार\nअव्वल त बाति खाली मटिए ले ना हौ। एहमन जेतना मेहनत लगेले, ऊ जान लेब त आप कबो कौनो कुम्हार से उनके बनौले समान के मोल-भाव ना क पाइब। अपने इहें एक ठे कहावत हौ – एक्कम बढ़इत, दुक्कम लोहार, आ केट्यो-पेट्र्यो लगे कुम्हार। एकर मतलब ई हौ कि बढ़ई आपन काम अकेल्ले करेले। लोहार के अपने काम में एगो सहजोगी के जरूरत होले। त अपने परंपरागत ब्यवस्था के तहत उनकर छोटहन भाई या बड़हन लइका उनके साथे लगल रहाला। बकिर कुम्हार क काम अइसे ना चलत। उनकर केट्यो-पेट्यो मने लइके-मेहरारू सबके यानी घर भर के जुट के काम करे के पड़ेले, तब जाके समान आपके सामने आवेले। ई करिक्की माटी वाला बरतन कइसे बनाला, एके जान लीं त रउरे एनकर मेहनते भर ना, इहो समझ जाब कि असल में टीमवर्क का होले। ई लोग लगभग पूरे परिवार समेत पोखरा से माटी खने जाला। माटी लइले के बाद ओके पहिले भिगावल जाला। भिजले से माटी फूल के नरम हो जाले। तीन-चार दिन भिगवले के बाद फिर ओके छनौटा से छानल जाला। माटी के बरतन बनौले के सर्त ई ह कि ओहमें कंकड़-पत्थर त के कहे, एक ठो किरकिरी तक नाई होखे के चाहीं। अगर रहि गैल त ऊ बरतन के सकल बिगाड़ दी। एही नाते महीन छनाई खातिर जलिया पर सूती कपड़ा या मच्छरदानी लगा दिहल जाले। ई बड़ी मेहनत के काम होले।\nमाटी छनले के बाद पूरी मटिया एक जगह सहेज के ओके थोड़े देर कठेस होए के छोड़ दिहल जाला। काहे से कि बिलकुल गील माटी से कुछ बनौला पर ऊ अपने दिहल गइल आकार में देर तक बनल ना रहि पावत। ओकरे तनी कठेस भइले के बाद फिर ओके गोड़े से काँड़ल जाला। ई कँड़ाई बहुत देर तक करे के पड़ेले, तब तक जब तक कि माटी के अंदर मौजूद पूरी हवा न निकल जा। अगर माटी के अंदर हवा रहि गइल त पकावे खातिर आगी में डरले पर ओकरे फुटि गइले के डर रही आ बनू गैल त बहुत दिन कामे ना आई। मटिया काँड़े वाला ई कमवा काम के हिसाब से माटी तैयार करे बदे कबो कबो कई बेर करे के पड़ि जाले।\nएह पूरी तैयारी में पखवारा से लेके महिन्ना तक लगि जाले। एकरे बाद जाके माटी कहीं चाक पर चढ़ावे लायक होले। चाक पर एके मनचाहा आकार देहले के बाद फिर ओके झुरवावल जाला। पहिली झुराई में पूरा ना झुरवावल जाले। एके अइसन झुरवावल जाला कि बनल बरतन या कलाकृती में आधा नमी बचल रहे। मने कि आधे झुरा आ अधवा ओदे रहे। जब ऊ आधा झुरा जाला तब ओके फिर से चाक पर चढ़ावल जाला। फेर लोहा के सुतुहा से ओकर छिलाई होले। छिलाई के बाद फिर पथरे से ओकर घोटाई कइल जाले। बरतन या कलाकृती के उप्पर जौन फिनिसिंग आवेले ऊ असल एही घोटैये से आवेले। घोटाई के बाद फिर एहपर काबिस लिपाला। काबिस एकठे खास तरह मसाला हौ। चाहीं त एके देसी ढंग से तैयार कइल गइल रंग कहल जा सकाला। ई मसाला या रंग भी कुम्हार लोग अपनहीं बनवे लन आ एहू के बड़ी लमहर प्रक्रिया हौ। आम के छाल, रेहि, पीली माटी, लाल माटी, अड़हुस आ बाँसे के पतई आ खरा सोडा आदि मिला के एके पानी में डाल दिहल जाला आ कई दिन भिगावल जाला। फिर एकर कुटाई, घोटाई, छटाई, छनाई, घोराई... ई कुल भइले के बाद तब जाके एकर लेप बनेले। ई लेप ओह बरतन या कलाकृती पर लगाला। ई लेपवे ऊ चीज हौ, जौने से ओहमें जबर्दस्त फिनिसिंग आवेले। एह काबिस लेप के बर्णन किताबिन में करीब अढ़ाई से तीन हजार साल पहिले तक से मिलाला।\nनक्कासी पर भराई\nकाबिस लगा के ओके फिर झुरवावल जाला। अब एके पूरा झुरवा के फिर ओहपर सरसों के तेल लगावल जाला। तेल लगौले के बाद ओके छोड़ल ना जाला। लगा के फिर ओके तुरंते सूती कपड़ा से पहिले पोछि दिहल जाला आ पोछले के बाद फिर ओके खूब रगड़ल जाला। एह रगड़लका के मजाई कहल जाला। करिखई के असली और अपने ढंग के अनूठी चमक जौन एहमे आवेले ऊ एही मजाई से आवेले। मजाई के बाद बरतन सीसा नियर चमके लगेला। अब एहपर सुरू होले नक्कासी के काम। इहाँ के नक्कासी अइसन हौ कि बड़े-बड़े कलाकार नतमस्तक हो जाएं। ई नक्कासी हर बरतन आ हर कलाकृती के जान हौ। एके खातिर बहुत तेज धार वाली लोहे के सलाई के इस्तमाल कइल जाले। एह नक्कासीदारी में फूल-पत्ती, जंगल-पहाड़ से लेके देबी-देवता के आकृति तक बहुत कुछ उकेरल जाले। बहुत लोग त खाली एही नक्कासीदारिये खातिर इहाँ से बरतन ले जालन। कई जगह जौन एकर निर्यात होले ओहू में नक्कासीदारी एकठे बड़हन कारन हौ। ई नक्कासीदरिया अइसहीं खास ना हौ। असल में नक्कासी हो गइला के बाद एके आँवा में पकावल जाला आ फिर ओहमन भराई होले। ई पकाई आ भराई भी बहुत अलग किस्म के काम हौ।\nपहिले आईं पकाई जानल जा। एकर पकाई सामान्य आँवाँ में ना होले। एके खातिर अलगे तरह के आँवाँ बनवल जाला। अइसन आँवाँ जौन चारो तरह पुरहर बंद क दिहल जाला। बरतन ओहमें डरले आ आगी जरौला के बाद फेर ओसे धुआँ निकरे ना पावत। उहे धुँअवाँ गौंज गौंज के एके एकदम करिया बना देला। एह आँवाँ में सबसे पहिले आ उपरों से गाई के गोबरे के कंडा होला। बिच्चे में लकड़ी- लौना। फिर एके उप्पर से पूरा बंद जाला आ जब बर्तन पूरा पक के तैयार हो जाला तब एहमें बकरी के झुराइल लेड़ी डारल जाले। फेर जब ई पक के तैयार होके निकराला तब ओकरे नक्कसिया में बुकनी के भराई कइल जाले। एहमन जौने बुकनिया के भरल जाला ऊ बरोब्बर मात्रा में जिंक, पारा और सीसा मिला के ओह कुल के हाथे पर रगड़े के पड़ाला। मेहरारू लोग अपने हाथे पर रगड़ के ओके अपने हथवे बरतन के नक्कासी में भरेली। ई खतरनाक काम हौ। ई सब चिजिया सेहत खातिर नोकसानदेह भइले के नाते दैनिक इस्तमाल में आवे वाले बरतन में न त नक्कासी कइल जाले अउर न ओकर भराई होले। नक्कासी आ भराई या त सजावटी सामान पर होले या ओह सामान पर जौने में बुकनी के रसायन सब रिसले के कौनो संका न हो। एतना सब कइले के बाद ई कलाकारी बजारे जाए के तैयार होले। निम्मन बाति ई बा कि अब ऑनलाइन प्लैटफॉर्मन के जरिये ई लोगन के अंतरराष्ट्रीय बजार भी मिले लगल बा।\nमसीन पर भरोसा\nअब मिट्टी फेटे आ छाने खातिर नई पीढ़ी के लोग मसीन बनवे लगल बा। जौने से माटी फेटल जाले ओके ई लोग ब्लेंजर कहाला और छाने वाली मसीनी के पग्मील कहल जाला। ई दूनो मसीन अबहिन कहीं बजारे में बनल-बनावल ना मिलेले। बस मोटर आ डराम बजारी से कीनल जाला। बाकी सब फिटिंग आ ओकर निर्माण आदि के काम अपने हाथे कोहार लोग कराला। हालाँकि अबहिन ई कौन बहुत प्रचलित ना हो पौले बा। कम्मे कोहार लोगन किहें एकर उपयोग देखल जाले। खाली ऊ लोग जेकर काम तनी बढ़ि गैल हौ। मने बड़े पैमाने पर काम करे लगल हवें लोगन। एके जे जइसन बनवल चाहे, ओइसने लागत आवेले। मने 10 हजार से लेके लाख रुपया तक लगि जाले। इलेक्ट्रॉनिक चाक दु साल पहिले सरकार के ओर से कई जनी के बँटा गैल रहल। आँवाँ भी अब लोग पुरनका ढंग के माटी वाले पर काम चलावे के बजाय नई पीढ़ी के लोग इलेक्ट्रिक फर्नेस लगावे लगल बा। ओकर लागत तीन से लेके आठ लाख तक आवाता। नई पीढ़ी में कुछ लोगन से मिलला आ ऊ लोगन के कामकाज के तौर-तरीका समझला के बाद कबो-कबो अइसनो बुझाला जे आवे वाले समय में रामजी चहले त ई कम लघु उद्योग के स्तर पर त काम करही लगिहें। बकिर पुरनकी पीढ़ी के अबहिनो मसीन आ ओकरे काम पर भरोसा ना लौकेले। बकिर पुरनका लोग इहो मानाला कि मसीन क काम एतना निम्मन ना होले। एह नाते पुरान आ सजग लोग ई काम अपने गोड़वे कइल चाहेले। छोटे पैमाने पर काम करे वाला नैकी पीढ़ी के कुछ लोग भी अबहिन ई सब जुटावल अबहिनो झमेला मानेलन।\nनोएडा में लगे पाकिस्तान जिंदाबाद के नारे, पुलिस ने3आरोपियों को किया गिरफ्तार\nगांधी परिवार से बाहर का कोई नेता बनना चाहिए कांग्रेस अध्यक्ष: रामदास आठवले\nमुठभेड़ में सेना के हाथों मारा गया बिहारी मजदूरों का हत्यारा लश्कर कमांडर


नेपाली बाला संग अँखिया लड़इहें विनय आनन्द – Anjoria\nJun 10, 2010 विनय आनन्द\nभोजपुरी सिनेमा के स्टार आ गोविन्दा के भाँजा विनय आनन्द विनय दर्शना आर्ट्स का बैनर में बने जा रहल जाबाँज जिगरवाले में नेपाली अदाकारा पुजोना प्रधान का साथे आँख लड़ावत नजर अइहें. फिल्म में इंसपेक्टर के भूमिका करत विनय आनन्द आ पुजोना के जबरदस्त लव एंगल देखावल जा रहल बा एह फिल्म में. एह खूबसूरत जोड़ी पर कइ गो कमाल के गाना आ रोमांटिक दृश्य फिल्मावल गइल बा एहमें. दुनु के ठुमका आ मटकल दर्शक के रोमांचित कर दीहि.\nदीपक अधिकारी आ लीलाधर नुपानी निर्मित एह फिल्म के निर्देशन निर्मल केसरी करत बाड़े आ विनय आनन्द आ पुजोना प्रधान का साथ खास किरदारन में विराज भट्ट, सुशील सिंह, सोनाली जोशी वगैरह बा लोग. लेखक संतोष मिश्रा आ गीत संगीत अशोक कुमार दीप के ह. फिल्म एही महीना रिलीज होखे जा रहल बिया.\nअजय दीक्षित का लगे फिल्मन के कतार


देश में एह घरी पिछला छह बरीस से मोदी के सरकार चलत बा. मुनव्वर राणा के बतावल सौ करोड़ जानवरन का चलते ओही मुनव्वर के कहला मुताबिक 35 करोड़ आदमियन के ई संकट झेले के पड़त बा.\nपिछला सैकड़न बरीस के गुलामी का बादो देश के ई सौ करोड़ जानवर माने के तइयार नइखन कि देर सबेर एह जानवरन के आदमियन के गुलाम बनहीं के पड़ी. एह काम में देश के सगरी पिरोधी गिरोह आपन पूरा ताकत से लागल बाड़ें. कवनो ना कवनो तरीका से अइसन हालात बना देवे के बा मोदी के सपना पूरा मत हो जाव. अमेरिका के दवाई भेजलसि त ऊ हिन्दुस्तान के वेंटिलेटर देबे के बात करत बा. कहत बा वैक्सिन बन जाई त उहो हिन्दुस्तान के दीहल जाई. इहे सब सोच के हमनी का पूरा विरोध कइले रहीं जा जब हिन्दुस्तान से दवाई भेजे के फैसला कइले रहलसि ई मोदी सरकार.\nदेश में कोरोना पसारे के सगरी कोशिश एह नामुराद का चलते बढ़िया से ना हो सकल. हमनी का भीड़ जुटवनी सँ, फेर ओह भीड़ में कोरोना पसरवला का बाद देश के अलग अलग इलाकन में भेजनी जा. ऊ लोग भरपूर कोशिश कइलसि कि देश कोरोना के लपेटा में अइसन आ जाव कि मोदी त मोदी, मोदी के बापो हालात ना सम्हार सके. बाकिर हो ना सकल.\nहमनी का कई बेर मजदूरन के भीड़ एकट्ठा करवनी जा आ ओहनी के अपना अपना सरकार वाला राज्यन में अतना बसहारा करा दिहनी जा कि भूख आ बेरोजगारी के मार झोलत ई लोग अपना जान के जोखिम में डालत निकल पड़े. अपना सरकारन से एह लोग के खयाल राखे के कबो ना कहनी जा बाकिर जहाँ जहाँ मोदी के गोल वाला सरकार बा ओहिजा से माँग कइनी जा कि एह मजदूरन के खयाल राखल जाव.\nएह सौ करोड़ जानवरन के अलग अलग प्रजातियन में बाँटत हमेशा अपने में लड़ावत रहनी जा बाकिर पता ना कइसे एह जानवरन में अब एका आवे लागल बा.\nमोदी सरकार देश के आत्म निर्भर बनावे का दिसाईं काम करे के कोशिश करत बिया त हमनी का एकरा खिलाफ बानी जा. हमनी के पूरा कोशिश बा कि देश के मजदूर आ किसानन के कर्मठ ना बने दीहल जाव आ एहनी के हरामखोरी के आदत डलवा दीहल जाव. अबहीं त कहत बानी जा कि एह लोग के करजा ना दे के सीधे खैरात बाँटल जाव. बाकिर अगर मोदी सरकार ना मनलसि त जबे कबो हमनी के मौका मिली हमनी का कर्जमाफी क के देश के माली हालत बिगाड़े के कोशिश हमेशा का तरह करबे करब.\nरउओ सोची कि अगर देशे बनावे के मकसद रहीत त अजना राजनेला अरबों खरबों के मालिक कइसे बन पवतें.\nआईं रउरो सभे एह काम में लागीं आ हिन्दुस्तान के हरामखोरन के देश बनावे में सहजोग करीं. तय मानीं रउऱा सभे के सहजोग से हमहनो के हराम के कमाई में बड़हन ईजाफा होखी पैंतीस करोड़ आदमियन के खरचा बरचा चलावे ला ई सौ करोड़ जानवर बड़ले बाड़ें.\nएह पैंतीस करोड़ ला हमनी का कम काम नइखीं कइले जा. कुछ गिना दीहल जरुरी लागत बा –\nमजहब का आधार पर बँटवारा होखला का बावजूद इण्डिया के हिन्दुस्तान ना बने दिहनी सँ.\nहिन्दू धरम का पसार आ पढ़ाई पर कानूनन रोक लगा के रखनी जाँ आ ओहिजे गैर हिन्दुवन के भरपूर छूट दिहनी सँ.\nमन्दिरन पर सरकारी कब्जा क के ओहिजा मिलल दान के इस्तेमाल हिन्दू हित में ना करा के दोसरा दोसरा कामन में लगवनी जा. अबहियो कोशिश जारी बा कि एह मन्दिरन के संपति लूट के बाकी लोगन में बाँट दीहल जाव. -हमनी का अइसन जाल बनवले बानी जा कि छह बरीस से सरकार चलवला का बादो मोदी के कवनो मंत्री एह जाल के काट करे के नइखन सोचल, उलुटे उहो सभकर साथ लेबे ला बेचैन बाड़ें आ हिन्दू मंदिरन के सरकारी लूट से बचावे का बदले उहो एह लूट में शामिल बाड़ें.\nदेश में सेकूलरिज्म का वायरस अइसन पसार दिहले बानी जा कि एकर मरीज हिन्दुवन के छोड़ दोसर कवनो रिलीजन वालन में ना देखल जा सके.\nउमेद करत बानी सँ कि रउरा सभे एह काम के देखत हमहन के सरकार देश में जरुरे बनवाएब. कोरोना एगो मौका दिहले बा. अगर अबकी चूक गइनी जा त फेर एह गोल के सरकार से हटावल मुश्किल हो जाई.


बतकुच्चन – ४४ | Anjoria's Weblog\nबतकुच्चन – ४४\nPosted on जनवरी 24, 2012 by Anjoria\nशब्द का बहाने बतकुच्चन होला. आ शब्द एगो भा अधिका ध्वनियन के अइसन समूह ह जवना के कवनो मतलब निकलत होखो. मतलब नइखे निकलत त ऊ शब्द कहाइये ना सके. जइसे कि गिलगिलइला के शब्द ना कहल जा सके. अलग बाति बा कि एह काम के बतावे खातिर गिलिगिलाइल भा गिलिगिलाहट के शब्द जरूर मानल जा सकेला. गिलगिलइला से निकलल ध्वनि के ना. आजुकाल्ह कई राज्यन में नेता लोग अइसने गिलगिलाहट में लागल बा. ओह लोग के कई बात के मतलब बूझल आम आदमी खातिर मुश्किल जरुर बा बाकिर ओह लोग का मुँह से निकले वाला ध्वनि होला त शब्दे. अब ई त होखी ना कि हमरा मतलब नइखे बूझात त हम ओह ध्वनि भा ध्वनि समूह के शब्द माने से इंकार कर दीं. त फेर बाति ई सामने आइल कि जवना के मतलब बहुते लोग समुझ सके ओकरा के शब्द कहल जा सकेला. हर भाषा में अलग अलग शब्द पावल जाला. बहुते शब्द के समान मतलब वाला शब्द दोसरा भाषा में ना मिले. एक से एक धनी सक्षम भाषा में हर मतलब खातिर शब्द ना मिले. एह चलते अंगरेजीओ जइसन भाषा जम के दोसरा भाषा के शब्दन के आत्मसात करत रहेले. अंगरेजी एहिसे बड़हन बन सकल कि ओकरा में दोसरा भाषा के शब्दन के पचावे के, आपन बना लेबे के बेंवत मौजूद बा. ठीक ओही तरह जइसे नेता लोग के बेंवत होला कि जनता के संपत्ति, राष्ट्र के संपत्ति के आपन बनावत जाले, पचावत जाले, आत्मसात करत जाले. भोजपुरी इलाका में व्हेल मछली ना मिले त हमनी का लगे ह्वेल खातिर कवनो शब्द नइखे आ ह्वेले से काम चलावे के पड़ी. ठीक वइसहीं जइसे कि गरई भा पोठिया मछरी खातिर दोसरा भाषा में सहज शब्द ना मिली. एहसे ई बाति सामने आइल कि भाषा ओह समाज के परिवेश, माहौल के आइना होला. जवन हमरा लगे हइये नइखे ओकरा के हम दोसरा के दे कइसे सकीले, देखा कइसे सकीले. सोचत होखब सभे कि आजु हम ई कवन पचरा ले बइठल बानी. असल में एक दिन पढ़त घरी धेयान में आइल कि जवन पाजिटिव थिंकिंग वाला पाजिटिव शब्द बा ओकर सही भोजपुरी का होई ? धनात्मक चिंतन, गुणात्मक चिंतन भा अइसने कवनो दोसरा शब्द से ऊ सही भाव सामने ना आ पावे. तब का हमनी का लगे पाजिटिव थिंकिंग के सोचे ना होखे ? उबारू सोच, आगा ले जाये वाला सोच खातिर कवनो शब्द काहे नइखे, भा बावे बाकिर हमरा मालूम नइखे. अगुआही सोच, अगताही सोच का ऊ मतलब पूरा कर सकेले ? कुछ त रउरो सभे बोलीं.\nThis entry was posted in भाषा and tagged बतकुच्चन by Anjoria. Bookmark the permalink.\n1 thought on “बतकुच्चन – ४४”\nचंदन कुमार मिश्र on जनवरी 24, 2012 को 4:08 अपराह्न said:\nअंग्रेजी मे सब्द पचावे के छमता बाऽ… … हिन्दिओ में बा आ अंग्रेजी से जादे बा। के कह सकेला कि कुर्ता, टोपी, बोतल, चम्मच जइसन हजारन सब्द हिन्दी के ना हऽ। अंग्रेजी में शब्द पचावे से जादे चोरावे अइसन बात बा। सबूत खातिर एतने काफी होई कि अंग्रेजी के आपन सब्द बा केतना, ई जानल- देखल जाव ?\nआजादी के बाद जब एह मुद्दा पर भयंकर बहस भइल रहे तब 3-4गो धारा सामने आइल रहे जइसे पुनरुत्थानवादी से लेके नकलची तक।\nकुछ लोग रेक्सा के नरयान तक बनावल चाहल। सही बिचार ईहे रहे कि आपना भासा में जेतना सम्भव होखे ओतना सब्द बनावल जाय ना त दोहरिया दोहरिया के केतना दिन ले काम चली ?\nहँ, जवन सब्द दुनिया के जादे भासा में समझल- लिखल- बोलल जात रहे ओकरा के अपनावल बन्हिआ होई।\nना तऽ लोग त एतना बुद्धिमान बा कि सभे आदमी बिदवाने बनल फिरऽता। केहू ईहो पता करे कि चीनी में चाहे स्पेनी में कम्प्यूटर के कम्प्यूटर ना कहल जाला, डाउनलोड के डाउनलोड ना कहल जाला… … स्पेनी भासा अंग्रेजी से कमजोर चाहे कम बोलल जाला कि जादे, ईहो कवनो लुकाइल बात नइखे।


फारस के खाड़ी - विकिपीडिया\nफारस के खाड़ी\nخلیج فارس (फ़ारसी)\n989 किमी (615 मील)\n251,000 किमी2 (2.70×1012 वर्ग फु)\n90 मी (300 फीट)\nफारस के खाड़ी पच्छिमी एशिया में एगो समुंद्री हिस्सा बा जे लगभग चारों ओर से जमीन से घेराइल बाटे, पातर खा जलजोड़, हरमुज के जलजोड़ एकरा के हिंद महासागर (ओमान के खाड़ी) से जोड़े ला। एक तरह से कहल जा त ई हिंद महासागर के जमीनी इलाका के भीतर ले घुसल बिस्तार हवे जेकरे एक ओर अरब प्रायदीप बा आ दुसरे ओर ईरान (फारस)। एह खाड़ी के उत्तर पच्छिमी माथ पर शत अल अरब नदी आ के एह में आपन डेल्टा बनावे ले।\nखाड़ी ईरान-ईराक जुद्ध के क्षेत्र रह चुकल बा, खाड़ी जुद्ध के दौरान ई पूरा तरीका से दुनिया के खातिर धियान के बिसय बनल रहे आ ईराक के कुवैत पर हमला एही खाड़ी में भइल। मुख्य रूप से ई इलाका पेट्रोलियम उत्पादन के क्षेत्र हवे आ एही कारण ई खाड़ी दुनिया खाती महत्व के बिसय हवे।\nखाड़ी में भरपूर मूंगा के चट्टान, मछरी पकडे के इलाका आ मोती निकाले वाला इलाका बाड़ें। हालाँकि, एह खाड़ी के आसपास तेल निकाले, उद्योगीकरण आ जुद्ध इत्यादि से एकरे प्राकृतिक इकोसिस्टम के बहुत नोकसान चहुँपल बाटे।\n↑ सिन्हा, आर॰ पी॰ (2010). विश्व विख्यात युद्ध. आत्माराम & संस. प. 212.\n"https://bh.wikipedia.org/w/index.php?title=फारस_के_खाड़ी&oldid=595771" से लिहल गइल\nविकिपीडिया ज्ञानसंदूक जलभंडार लेख बिना अक्षांस-देशांतर के\nएह पन्ना पर आखिरी बेर संपादन 12 जुलाई 2018 के 07:28 बजे भइल रहल।


हाउ टू रजिस्टर सुकन्या समृद्धि योजना ऑनलाइन हिंदी में बताये? » How To Register Sukanya Samriddhi Yojana Online Hindi Me Bataye - Download the Vokal App\nहाउ टू रजिस्टर सुकन्या समृद्धि योजना ऑनलाइन हिंदी में बताये?...\nऑटो रजिस्टर्ड सुकन्या समृद्धि योजना कन्या समृद्धि योजना के अंतर्गत सुकन्या समृद्धि योजना अप्लाई किसी बैंक से कर सकते हैं और जिस बैंक में आपके बच्चे का खाता हो आप उसके अंतर्गत इससे अप्लाई कर सकते हैं और आप इसका अप्लाई करने के लिए यहां तो प्रधानमंत्री डॉट कॉम योजना के अंतर्गत अप्लाई कर सकते हैं और इसमें आपको कुछ पैसे जमा करने होते हैं लेकिन जब आपके बच्चे 18 वर्ष के हो जाती है तो मैं आपको अमाउंट बढ़ कर दिया जाता है ओके\nauto registered sukanya samridhi yojana kanya samridhi yojana ke antargat sukanya samridhi yojana apply kisi bank se kar sakte hain aur jis bank me aapke bacche ka khaata ho aap uske antargat isse apply kar sakte hain aur aap iska apply karne ke liye yahan toh pradhanmantri dot com yojana ke antargat apply kar sakte hain aur isme aapko kuch paise jama karne hote hain lekin jab aapke bacche 18 varsh ke ho jaati hai toh main aapko amount badh kar diya jata hai ok\nऑटो रजिस्टर्ड सुकन्या समृद्धि योजना कन्या समृद्धि योजना के अंतर्गत सुकन्या समृद्धि योजना अ\nआपका सवाल है हाउ टू ब्वॉय सकिना समिति योजना ऑनलाइन हिंदी में बताइए तो किसीऔर पढ़ें


पश्चिम बंगाल के पंचायत चुनाव पर अदालत के रोक – टटका खबर\nपश्चिम बंगाल के पंचायत चुनाव पर अदालत के रोक\nकोलकाता, 12 अप्रैल (वार्ता). पश्चिम बंगाल में एक मई से शुरू होखे वाला पंचायत चुनावन पर आजु कलकत्ता उच्च न्यायालय 16 अप्रैल तक रोक लगा दिहलसि. साथही अदालत राज्य निर्वाचन आयोग से कहले बावे कि ऊ तीन दौर में होखे वाला एह चुनावन से जुड़ल सगरी दस्तावेज पेश करे.\nन्यायमूर्ति सुब्रत तालुकदार ई आदेश भारतीय जनता पार्टी के याचिका पर दिहलें जवना में कहल गइल बा कि राज्य में होखत चुनावी हिंसा का चलते विपक्षी गोल के उम्मीदवारन के परचा दाखिल नइखे करे दीहल जात.\nउच्च न्यायालय इहो कहलसि कि आयोग के ओह उपायन का बारे में एगो विस्तृत हलफनामा दाखिल करे के चाहीं जवना में बतावे कि परचा दाखिला करे से रोके ला होखत हिंसा रोके ला का उपाय कइल गइल बा. उच्च न्यायालय इहो जानल चाहता कि परचा दाखिल करे ला एक दिन बढा़वल गइल काहे वापस ले लीहल गइल.\nTags: अदालत के रोक, पंचायत चुनाव, पश्चिम बंगाल


दरिंदगी के एगो आउर घिनावन दास्तान. एगो आउर 'निर्भया' हैवानियत के शिकार होके आखिरकार दम तूरि दिहलस.\nLast Updated: October 5, 2020, 9:16 AM IST\nहाथरस में कबो काका हाथरसी आ निर्भय हाथरसी नियर हास्यावतारन के हास-परिहास से भरल चुटीली कविताई गूंजत रहे, उहवां एगो अबला निर्भया का संगें अइसन हैवानियत! खेत में काम करेवाली मेहनतकश बेटी के बाजरा के खेत में ले जाके सामूहिक दुष्करम का बाद रीढ़ के हड्डी तूरल आ जीभि काटल पशुता ना, त आउर का कहाई! पुलिस-प्रशासन आ चिकित्सको के भूमिका नकारे वाला. तका एह समाज से संवेदनशीलता के एकदमे लोप हो गइल बा?\nई अंतहीन सिलसिला नया-नया इतिहास रचि रहल बा. कवनो दिन अइसन बांव नइखे जात, जवना रोज शीलहरन के जघन्य वारदात ना छपल होखे अखबारन में. परिवार आ समाज के मान-मरजाद का चलते अइसन ढेर खबर ना त पत्र-पत्रिकन में छपि पावेली स, ना मीडिया का सोझा आवेली स. थाना पुलिस आ कोट-कचहरी में त पहुंचे के सवाले नइखे. जहवां हिफाजते करेवाला बटमार होखसु, उहवां फरियाद का करे के बा!जब रक्षके भक्षक होइहें, त इंसाफ मिले के उमेदिए का कइल जा सकेला! कोट-कचहरी के रवैया प चेतावत कैलाश गौतम जी ठीके कहले बाड़न—\n'कचहरी तो बेवा का तन देखती है,\nकिधर से खुलेगा बटन, देखती है,\nभले जैसे तैसे गिरस्ती चलाना,\nमगर मेरे भाई, कचहरी न जाना. '\nढेर दिन भइल, एगो मज़बूर मजूर महिला के अपहरन आ बलातकार के एगो ममिला अदालत में पहुंचल रहे. वकील साहब बेरि-बेरि तूरि-मरोरिके सवालन के झड़ी लगावते रहि गइल रहलन कि अपहरन करत खा ऊ भगली काहें ना भा चिचिअइली काहें ना?एकर माने ई कि उन्हुको रजामंदी रहल होई--उहो जरूर आनंद लेले होइहें--वगैरह वगैरह!अइसन बेशरम सवालन के भरल अदालत में सुनिके ऊ अनपढ़ मजूर औरत के जबान पर शरम आ तिरमिरी से चुप्पी के ताला लागि गइल रहे. नतीजा ई भइल कि अपराधियन के वरी क दिहल गइल आ ओह विवाहिता के मरदो चरित्रहीनता के लांछन लगाके घर से बेघर कऽ दिहलस.\nवाह रे हमनीं के भारतीय समाज!\nजवना घरी भोजपुरिया समाज के निर्भया का संगें अइसने हादसा भइल रहे, त सउँसे देश के खून खउलि उठल रहे आ गुनहगारन के फांसी देबे के समवेत सुर बुलंद भइल रहे. ओह समय अइसन लागल रहे कि एह किसिम के कुकरम करेवाला अब अपना हरकत से बाज अइहन स. बाकिर फैसला आवे में सात साल लागि गइल रहे आ गुनहगारन के फांसी दिहला के बावजूद एह तरह के अपराधन में कवनो कमी ना आइल आ लगातार एह में इजाफा होत चलि गइल रहे.\nराजस्थान विश्वविद्यालय के समाज शास्त्र के प्राध्यापक के एगो शोध रपट के मुताबिक, बलातकार पीड़ित बेयालिस महिला से बतकही आउर दस्तावेज के छानबीन के बाद एह तथ के तह ले पहुंचे में कामयाबी मिलल रहे कि ओहमें अठाइस गो कुंआरी, तेरह गो बियहल आउर एगो विधवा रहली. पच्चीस गो के उमिर अठाइस साल ले रहे, जबकि सतरह महिला अठारह से तीस बरिस का बीच के रहली.\nउन्हन लोग में तैंतीस जानी शहर के रहली आ नौ गो गांव के. दूगो स्नातक, आठ गो हाई स्कूल पास, दस गो प्राइमरी स्कूल पास आ बाइस गो निरक्षर. डॉ सीमा साखरे के एगो दोसर रिपोट के मोताबिक, दुष्करम के चार सौ ममिला में 302केस गरीब आउर गरीबी रेखा से नीचे के रहे. 54महिला निम्न मध्यवर्ग से जुड़ल रहली, 32मध्यवर्ग के रहली आउर 12गो उच्च वर्गीय परिवार से. सैंतालीस गो लरिकी त एक से पनरह बरिस के उमिर के रहली स, जिन्हनी का संगें अइसन जघन्य अपराध कइल गइल रहे.\nआंकड़ा बतावत बा बलातकार के शिकार नारी में खास बाड़ी--सोरह बरिस से पच्चीस बरिस के महिला, दैनिक मजूरी करेवाली मजूर औरत, अनुसूचित जाति-जनजाति के महिला, घरेलू काम में लागल दाई, खेत मजूरिन, अकसरुआ जातरा करेवाली जुवती, बसअड्डा पर ठाढ़ भा सिनेमाहाल से बेवक्त लवटत स्त्री.\nबाकिर घरो में का नारी के हिफाजत बा?\nजदी इहे रहित, त एगो नाना नेह-नाता के तार-तार करत अपना नातिनिए का संगें दुष्करम काहें करित, जवना के ओकर कामकाजी विधवा बेटी अपना कमसिन किशोरी लरिकी के हिफाजत खातिर रखले रहे? अइसहीं एगो वेभिचारी अपना दोस्त के मुअला का हमदरदी जतावत परिवार से घुलि-मिलि गइल आ अबोध लरिकी के प्यारा अंकल बनिके ओकराके घुमावे-फिरावे ले जाए लागल. रिश्ता अइसन प्रगाढ़ बनि गइल कि ओकरा पर सभके भरोसा हो गइल आ फेरु मोका पाके लरिकी के अपना रूम में ले जाके मुंह करिया कइलस.\nएक ओरि नारी के पूजा, देवी के खिताब\nआ'यत्र नार्यस्तु पूज्यन्ते, रमन्ते तत्र देवता 'के आवाहन, उहवें परदा का पाछा मरदानगी का नांव पर पशुता के दुराचार. सांच त ई बा कि हमार पुरुष परधान समाज नारी के अब ले भोग्ये मानत आ रहल बा. ओकरा के व्यक्ति का रूप में ना,बस चीज बतुस माल नियर इस्तेमाल कइल जात रहल बा. खुद के सबल आ स्त्री के अबला माने के मनोवृत्तिए से मरद में दंभ आउर पशुता भरत चलि गइल आ एह अहंकारी पशुप्रवृतिए से पौरुषमानसिकता के बलातकार जइसन घिनावन, मानसिक विकृति के जनम भइल. इहे कारन बा कि मरद के अहं, कुंठा आउर कमजोरी के शिकार ई स्त्रिए बनत आ रहल बिया.\nनीमन संस्कार के ना मिलल आ सेक्स संबंधी स्वस्थ नजरिया के अभाव एह विकृति के बढ़ावा दे रहल बा. एह में कामोत्तेजक फिलिम, अपराध कथा, दूरदर्शनी पोर्न साइट, अश्लील नाटक वगैरह के योगदान कम नइखे. विजय तेंदुलकर के कई गो मराठी नाटकन में जानि-बूझिके बलातकार के दृश्य डालल जात रहल बा, जवना के मंचन का खिलाफ आवाज बुलंद करेके परल रहे. विज्ञापन में नारी देह के मानसिक विकृति का हद ले देखावे के सिलसिला आजुओ जारी बा. ओइसे त भारतीय दंड संहिता के धारा 375आ376के तहत स्त्री के अनिच्छा के बावजूद आउर ओकर बेगर रजामंदी के कइल जाए वाला संभोगे बलातकार का श्रेणी में आवेला आ एह अपराध खातिर सजाइओ के सख्त बनावल गइल बा।\nबाकिर अकसर होला ई कि स्त्री केहू ना केहू पुरुष का संरक्षण में रहेले, फेरु त वेभिचारी संरक्षक आपन मुंह करिया कइला का बाद उलटे ओह स्त्रिए के नैतिक आचरण पर दोषारोपण कइ बइठेला. दोसरा तरफ, थाना कचहरी में, पुलिस हिरासत में, अस्पताल में भा पागलखाना में जदी औरत के आबरू से खिलवाड़ होखे, त का अइसनो जगहा पर ओकर सहमति मानि लिहल जाउ?हालांकि बलातकार कानून में कड़ा संशोधन हो चुकल बा, बाकिर खाली शाब्दिक संशोधन से का एह आपराधिक लत के रोकल जा सकेला?आम तौर पर, पुरुष पुलिस, पुरुष चिकित्सक, पुरुष अधिवक्ता आ पुरुष जज से नारी के न्याय कहवां मिलि पावेला!\nतबे नू बाबा राहुल सांकृत्यायन 'मेहरारुन के दुरदसा 'नाटक लिखलन आ भिखारी ठाकुर 'गंगा नहान ' में गंवई स्त्री के आबरू लुटाए के दास्तन के चित्र उकेरत आगाह कइलन. बाकिर आखिर हमनीं के कब संस्कारित होखबि जा आ नवकी पीढ़ी में सुसंस्कार भरेके उतजोग करबि जा?एह मुद्दा पर कबले सियासत होत रही आ मेहरारू के मोहरा बनाके आपन गोटी लाल कइल जात रही?आईं, स्त्री के हर दिसाईं शिक्षित, मजबूत आ जागरूक करीं आ आधी आबादी खातिर संवेदनशील बनीं.


पाकिस्तान के एटम बम का बटन मौलवियों के पास? – ॐ Hinduu Nation ॐ\n2019-03-10 Vyasji Videos\nपाकिस्तान के एटम बम का बटन मौलवियों के पास?\nक्या आप किसी लूटेरे, बलात्कारी हत्यारे को इज़्ज़त दोगे?\nमोदीजी (Ret) Gen G D Bakshi को सुनो


टटका खबर, 22 फरवरी 2017, बुध – टटका खबर\n21 फरवरी का दिने माई भासा दिवस का मौका प भोजपुरी के संवैधानिक मान्यता दिआवे ला भोजपुरी जन-जागरण अभियान का बैनर तरे जंतर मंतर पर धरना दीहल लोग. साहित्य अकादमिओ दू दिन चले वाला मातृभाषा संरछन दिवस मनवलसि. एह मौका प राज्यसभा सांसद अनवर अली कहलन कि जब बहुते कम कम लोगन के भासा के संविधान के अठवीं अनुसूची में शामिल क लीहल गइल बा त बीस करोड़ लोगन के भासा भोजपुरी के मान काहे नइखे दीहल जात.\nअनवर अली साहब शायद नइखन जालत कि भोजपुरी खातिर धरना प्रदर्शन करे वाला लोग भोजपुरी में काम करे बाला लोगन के आ भोजपुरी मीडिया के परवाह ना करसु. एह लोग के कार्यवाही आ प्रेस विज्ञप्तियो ओही भासा में दीहल जाला जवना भासा के विद्नान हमेशा से भोजपुरी के लंगड़ी मारत आइल बाड़ें. आजु ले भोजपुरी के एगो मानक रुप तय नइखे हो सकल. अनेके इलाकन में बोलल जाए वाली भोजपुरी के अलगे अलगे तरीका से लिखल बोलल जाले. भोजपुरी पढ़े में होखे वाली परेशानी के त छोड़िये दीं. बचपने से हिन्दी पढ़त पीढ़ी ओकरा स्टाइल में अइसन रम जालें कि भोजपुरी के सही तरह से पढ़िये ना सकसु. बहुले भोजपुरिया कलमकार हिन्दी में सोचेलें आ ओकरे के भोजपुरिया के परोस देलें भोजपुरी साहित्य का नाम प.\nबिहार विधानमंडल के बजट सत्र काल्हु बियफे के शुरु होखे जा रहल बा. सत्र के शुरुआत राज्यपाल रामनाथ कोविन्द के संबोधन से होई. विधानसभाके सत्र 31 मार्च ले चले वाला बा आ एहमें कुल 23 गो बइठक होखी. 27 फरवरी के बजट पेश कइल जाई.\nपूर्वा चंपारण के गन्ना किसानन के मिले वाला बकाया तीन हप्ता का भितर मिलवावे के आदेश पटना हाई कोर्ट आजु बुध का दिने दे दिहलसि.\nयूपी विधानसभा चुनाव के चउथका दौर का वोटिंग में बियफे का दिने 12 जिलन – इलाहाबाद, प्रतापगढ़, कौशाम्बी, जालौन, झाँसी, ललितपुर, महोबा, हमीरपुर, बाँदा, चित्रकूट, फतेहपुर, अउर रायबरेली – के वोटर 53 सीट पर आपन वोट दे के अपना विधायक के चुनीहें. एह बीच बाद के तीनो दौर वाला इलाकन में प्रचार के काम तेज हो गइल बा.\nबलिया जिला के रसड़ा कोतवाली इलाका में काल्हु रात रसड़ा-कासिमाबाद सड़क पार करत घरी नीबू मनियारपुर के पचास पार क चुकल एगो आदमा के मौत ट्रक से कचरा के हो गइल. हादसा कइले ट्रक के चालक ले के भाग निकले में सफल हो गइल.\nपीएम मोदी के संसदीय इलाका वाराणसी में यूपी के मौजूदा मुख्यमंत्री अखिलेश यादव अपना जूनियर पार्टनर कांग्रेस के उपाध्यक्ष राहुल गांधी संगे 27 फरवरी के आपन चुनावी परेड निकलीहें. जान जाईं जे दू दिन पहिले अखिलेश मान चुकल बाड़न कि कांग्रेस से गठबन्हन भाजपा के हरावे ला मजबूरी में करे पड़ल.\nसोनभद्र के घोरावल विधानसभा इलाका में आदर्श चुनाव आचार संहिता लाँघे के आरोप में बसपा के चुनावी रथ के पुलिस जब्त क लिहलसि.\nसोनभद्र के दुद्धी कोतवाली इलाका में बुध का दिने कटौली गाँव के एगो लईका के लाश फेड़ प टंगाइल मिलल. 16 बरीस उमिर के ई लईका शुक का दिने जंगल से लकड़ी बिटोरे गइल रहल आ तहिये से लवचल ना रहुवे.\nचंदौली के मुगलसराय टिसन प कैरेज विभाग में तैनात इंजीनियर के मौत प्लेटपार्म संख्या7प राँची गरीब रथ ट्रेन से कटा के हो गइल. इंजीनियर बक्सर जिला के रहे वाला रहुवन आ अपना परिवार साथे एहिजे रेलवे कालोनी में रहत रहलन.\nजौनपुर के लाइन बाजार इलाका में बिहार से बहका के ले आइल गइल एगो लइकी साथे सामूहिक बलात्कार करे का आरोप में तीन गो कुकर्मियन के गिरफ्तार क निहलसि जौनपुर पुलिस. ई तीनो ओह लइकी के कन्हईपुर रेलवे क्रासिंग का नियरा एगो कोठरी में बंद क के कई दिन ले सामूहिक बलात्कार कइले आ बाद में ओकरा के मड़ियाहू ले जा के फेंक दिहले. पुलिस के 100 नंबर पर फोन क के लइकी एकर जानकारी दिहलसि त पुलिस पौरन कार्रवाई कइलसि आ तीनो कुकर्मियन के ध लिहलसि.\nTags: चंदौली, चंपारण, चुनाव, जौनपुर, बक्सर, बजट सत्र, बलिया, भोजपुरी, माईभासा, मोदी


काशी में रहले मुक्ति त मिली, लेकिन इहां के ठेली ठेला से भी बचेके ह.\nबनारस में रस हौ, जबकि वाराणसी के वरुणा, असी में सिर्फ पानी, उ भी अब गंदा होइ गयल हौ. देश में नदिन क हालत केहू से छिपल ना हौ. फिर भी वाराणसी पर चर्चा आगे होई. अबही बनारस क रस ल.\nLast Updated: October 22, 2020, 10:53 AM IST\nराड़न क रेला, संन्यासिन क मेला, सड़क गली चैराहन पर साड़न क ठेली-ठेला. मतलब स्वर्ग क सीढ़ी काशी. भाषा में भदेस, अड़भंगी परिवेस मिलि जाय त समझ ल बनारस हौ. काशी क एक अउर नाम हौ वाराणसी. लेकिन जवन रस बनारस में हौ उ वाराणसी में नाही हौ. अब कहब कि वाराणसी ही त बिगड़ि के बनारस भयल हौ न. लेकिन बनारस में रस हौ, जबकि वाराणसी के वरुणा, असी में सिर्फ पानी, उ भी अब गंदा होइ गयल हौ. देश में नदिन क हालत केहू से छिपल ना हौ. फिर भी वाराणसी पर चर्चा आगे होई. अबही बनारस क रस ल.\nबनारस मतलब जहां रस बनल रहय. यानी बिगड़ि के भी इ नगर बनारस हौ, फिर बनि के इ का होई गुरू. समझदारन के इशारै काफी हौ. जइसे बनारस बिगड़ि के बनल हौ, ओही तरे लोग भी इहां आपन बिगड़ी बनावै आवैलन. मुक्ती पावै खातिर. मुक्ति ही इहां क पहिचान हौ. लेकिन ’राड़ साड़ सीढ़ी संन्यासी, इनसे बचे ते सेवे काशी. ’ मतलब काशी में इन चारों से मुक्ति ना मिलि सकेला. तीनो तिरलोक से न्यारी, बाबा विश्वनाथ क सबसेे प्यारी नगरी काशी में सबकर स्वागत हौ.\nअब वाराणसी के बारे में. वाराणसी क आपन अर्थ हौ. शहर के उत्तर वरुणा नदी और दक्खिन में असी नदी. दूनो नदी गंगा में जाके मिल गयल हईन. असी, वरुणा और गंगा तीनों के बीच क जमीन मतलब पूरा शिवलिंग. इहे असली वाराणसी यानी काशी हौ. वरुणा-असी के बीच क दूरी ढाई मील और काशी क्षेत्र पांच कोस क. इहे पंचकोसी हौ. काशी में पंचकोसी परिक्रमा क एतना महामत हौ कि पूरी दुनिया से लोग एह खातिर काशी आवेलन. पदम पुराण में दूनोे नदी के बहुत पवित्र बतावल गयल हौ. वरुणा नदी प्रयागराज जिला में फूलपुर के ताल से निकल के बनारस में सराय मोहाना के पास गंगा में समा जाला. असी नदी के बारे में पुराण में कहल गयल हौ कि दुर्गा माता जब शुम्भा-निशुम्भा नाम के राक्षस क बध कइके आपन तलवार फेकलिन त उ काशी में गिरल. जहां तलवार गिरल ओही पानी क धारा फूट पड़ल, अउर असी नदी बहय लगल. असी जहां गंगा में मिलल हौ, उहां असी घाट हौ. बनारसी लोग एक अस्सी घाट कहिके बोलावेलन. अस्सी घाट पर ही तुलसी दास रामचरित मानस क रचना कइलन.\nगंगा-वरुणा-असी के कारण ही काशी पूरी दुनिया से अलग हौ. राजा हरिश्चंद्र क कहानी त पता होबे करी. विश्वामित्र के पूरा राज-पाठ दान कइले के बाद हरिश्चंद्र के काशी में ही शरण मिलल रहल. डोमवा किहन मसान क रखवारी करे के पड़ल रहल. ओनके नाम पर एगो हरिश्चंद्र घाट भी हौ इहां.\nकाशी धर्म, अध्यात्म अउर महापुरुषन क धरती हौ भइया. गंगा-जमुनी संस्कृति. एक तरफ वैष्णव त दूसरी तरफ शैव. भक्ति भी त ज्ञान भी. तुलसी दास, मीरा बाई एक तरफ त दूसरी तरफ कबीर दास अउर बुद्ध. राजा हरिश्चंद्र, त भारतेंदु हरिश्चंद्र भी, अरे उहे जेके खड़ी बोली हिंदी क जनक कहल जाला. कामायनी क जयशंकर त शहनाई क बिस्मिल्ला खां, तबला क गोदई महराज, किशन महराज त ठुमरी क गिरिजा देवी. केतना नाम गिनाई, सब अपने-अपने फन क एक से बढ़ि के एक नग, केहू क कौनो जोड़ ना हौ.\nकहावत हौ, काशी के कंकड़ कंकड़ में शंकर क बास होला. अब जहां शंकर, उहां ओनकर सवारी सांड़. काशी क हर सड़क, गली साड़न से अबाद हौ. मुक्ति के चक्कर में आसराहीन बूढ़ औरतन , संन्यासिन क भी भरमार हौ. पुुराण में लिखल हौ -काशी में मरले से सीधे सरग क दरवाजा खुलेला. लेकिन कबीर दास अइसन अड़भंगी कि मरे खातिर मगहर चलि गइलन, जहां मरले से सीधे नरक मिलेला. ’सकल जनम शिवपुरी गवाई, मरत बार मगहर को धाई’. कबीर दास महान ज्ञानी त रहलन, लेकिन अक्खड़ बनारसी भी. दिमाग सटकल कि इहां मरले से त सबके सरग मिलेला, फिर भगवान क कवन एहसान? पूरी जिनगी क पूजा-पाठ क का मतलब? ’जो कबिरा काशी तजै त रामै कवन निहोरा. ’ बस टंट घंट उठइलेन, पहुचि गइलन मगहर.\nलेकिन संन्यासी लोग काशी छोड़े के तइयार ना बायन. कहावत हौ, जहां शिव उहां संन्यासी. दुनिया भर क मठ और दुनिया भर क संन्यासी. भोर में गंगा किनारे पहुंच जा त गेरुवाधारी संन्यासी हर जगह मिलि जइहै. बनारस में कुल 88 घाट हयन, उ भी पक्का. एतना घाट पूरी दुनिया के कौनों शहर में ना हयन. घाटै नाहीं, मठ-मंदिर भी. हर घर में मंदिर, हर गली-कोना में मंदिर, आगे-पीछे दाए-बाए मंदिरै मंदिर. नामी मंदिरन में बाबा विश्वनाथ, संकटमोचन, दुर्गाजी, काल भैरव, संकठा जी, त्रैलंग स्वामी अउर मृत्युुंजय महादेव.\nसब मंदिर एक तरफ, मुक्ति क मंदिर महाशमशान दूसरी तरफ. मनिकनिका यानी मणिकर्णिका घाट, जहां से मुक्ति क दरवाजा खुलेला. पूरी दुनिया में एकमात्र महाशमशान काशी में ही हौ. महाशमशान एह बदे कहल जाला कि इहां चिता क आग आज तक बुझल ना हौ. मनिकनिका के ही बगल में काशी करवट देखि ल. काशी करवट मंदिर देखे में करवट लगी. लेकिन असल में मंदिर अपने जगह सही हौ, पूरी काशी ही करवट होइ गयल हौ. काशी करवट क पूरी कहानी कभौ बाद में. काशी में एतना जगह, एतनी कहानी हौ कि पूरी उमर भर लिखत रहा तब्बो ना ओेराई.\nओइसे बनारस में उमर क कौनो हिसाब-किताब ना होला. इहां जवान से लेइके बुढ़वा तक सब बनारसी हयन. बनारसी मतलब मस्ती. खान-पान, रहन-सहन, पहिनावा-ओढ़ावा, बोली-भाषा सबकुछ बनारसी. बनारसी कचैड़ी, बनारसी जलेबी, बनारसी समोसा-लवंगलता, बनारसी चाट, बनारसी घाट, बनारसी पान, बनारसी लगड़ा आम, बनारसी साड़ी, बनारसी गाली, बनारसी गली, बनारसी लस्सी, बनारसी भांग-ठंढई अउर बनारसी मस्ती क दुनिया में दूसर जोड़ ना हौ. असली बनारसी का रंग देखे के होय त पक्के महाल के गलिन में घुस जा और गंगा किनारे तक गली-गली घूमत रहा. मोदी होय चाहे ट्रंप, बनारसी सबके अपने ठेंगा पर रखेलन. दुइ रुपिया क पान मुहे में घुलल नाही कि सबकर अइसी क तइसी. अगर भांग-ठंढई होइ गयल तब का पूछेके, सबके निपटावै में बस डेढ़ मिनट.\nओइसे इहां निपटान खातिर बहरी अलंग भी हौ, गंगा ओह पार रेती क मैदान. असली बनारसी निगोटा में बहरी अलंगै जालन. बहरी अलंग क मतलब कम से कम दुइ घंटा. निपटान, फिर दंड, फिर गंगा नहान, बाबा क दर्शन-पूजन, चन्नन-चोआ, फिर गरम कचैड़ी-जलेबी अउर अंत में पान के दुकान पर पंचाइत. पान जमि गयल त ठीक नाही त थू. ’अबे छिनरौ क कवन पान लगउले ह. पड़ोसन के देखि के उठल रहले का आज. ’ अगर पान जमि गयल तब ’वाह गुरू मजा आ गयल. आज तबियत से लगउल ह. ट्रंपवा इ पान खा लेई त व्हाइट हाउस भूल जाई. ’\nएक चेतावनी - प्यार में गाली सुने क जेकर आदत ना होय, उ बनारस अउर बनारसी गुुरू लोगन से दूरै रहय त अच्छा हौ. ओेइसे बनारसी लोग खुदे दुनिया से अपने के दूर रखेलन. न कवनो लोभ, न लालच. बस हर हर महादेव अउर दिनभर मस्ती. जेकरे पे खुश ओकेे क्षण में कपारे चढ़ाइ लिहे, दिमाग ठनकि गयल त मगहर भेजे में भी देरी नाही लगउतन. ’थोड़ै खाय बनरसै रहै’ खांटी बनारसी क जीवन-मंत्र हौ. बनारसी जल्दी बनारस ना छोड़तन. ’चना चबैना गंग जल जो पुरवै करतार, काशी कभौ न छोड़िए बाबा विश्वनाथ दरबार.’ (यह लेख लेखक के निजी विचार हैं.)


Download सुपरहिट गीत 2019 का नया नया आईल बा यादव जी का चैनल!!आदर्श अलवेला!! Bhojpuri Dj Song!!Dj Rimex Song - GenYoutube.net\nMAA SHAKTI FILMS\nसुपरहिट गीत 2019 का नया नया आईल बा यादव जी का चैनल!!आदर्श अलवेला!! Bhojpuri Dj Song!!Dj Rimex Song\nMAA SHAKTI FILMS / Music\nभोजपुरी गीत पसंद करते हो तो मेरे चैनल को Subscribe करे।\nCompany:-maa shakti films\nArya Nandini मन के साँवरिया बन गईल तू- नहले पे दहला\nArya Nandini 1 year ago\n#Naya Naya madam sail badhi school\nRK भोजपुरीया4months ago\nsuraj bihari || जुनियर खेसारी ने आदर्श अलवेला, ब्यूटी बिट्टू के गीत पर घुम मचाया || Hit stage show\nगर्मी के दिन बारे नया बा मशीन सबसे हिट गाना भोजपुरी के खेसारी लाल यादव\nsudrshan studio 12 months ago\nNaya Naya Chechis Ke Aayil Ba Machine !! Awdhesh Premi Yadav !! Vigo Video Dance\nBhojpuri Classic 23 days ago


गंगा मईया के आरती | संजीव कुमार सिंह | जोगीरा\nHome भोजपुरी साहित्य गंगा मईया के आरती | संजीव कुमार सिंह\nगंगा मईया के आरती | संजीव कुमार सिंह\nपरनाम ! स्वागत बा राउर जोगीरा डॉट कॉम प, आयीं पढ़ल जाव संजीव कुमार जी के लिखल गंगा मईया के आरती ( एगो किसान के नजर से ), रउवा सब से निहोरा बा कि पढ़ला के बाद आपन राय जरूर दीं, अगर रउवा संजीव कुमार जी के लिखल गंगा मईया के आरती अच्छा लागल त शेयर जरूर करी।\nगंगा जी के अरतियां ऐ मईया\nयमुना जी के अरतियां\nघिउआ जरेला रे माई\nसारी सारी हो, रतिया।\nगंगा जी के अरतियां…..\nपनियां त हवे अमरितवा रे मईया\nहरे ला हो पियसिया\nबहेला अमरितवा रे माई\nसारी सारी हो, जगतियां।\nगंगा जी के अरतियां…….\nतहरे आशीष त हवे ऐ मईया\nकिसनवा के हरेला दुखिया\nखेतवा में जब पड़ेला रे माई\nसारी सारी हो,अमरितवा।\nपनियां परत लहरे रे ऐ मईया\nखेतवा में जब डरिया\nभरी भरी जाला भंडरवा रे माई\nपूरा होला किसान के हो, उम्मिदिया।\nतहरे बिना सब सुखल ऐ मईया\nदिह आपन अशीषवा\nबहिह हर जगह रे माई\nहरिह जगत के हो, दुखिया।\nगंगा जी के अरतियां……\nपिछला लेखदूल्हा के परछावन | भोजपुरी कहानी | तारकेश्वर राय “तारक”\nअगिला लेखरूपईया आऊर सोहरत कऊना काम के\nब्रह्मचारिणी माई | नवरातन के दूसरा दिन | निर्भय नीर\nकाया शर्मा का गोरखपुर से माया नगरी में पदार्पण


शशिमोहन सिंह आ प्रिया कपूर के कमेस्ट्री 'दिल ले गईल ओढ़निया वाली' में – Anjoria\nहाल ही में बिहार में रिलीज फिल्म ‘दिल ले गईल ओढ़निया वाली’ के दर्शक खूबे पसन्द करत बाड़े आ एकर सफलता साबित करत बा कि स्वस्थ मनोरंजन वाला समहर पारिवारिक फिल्म दर्शक जरूर पसन्द करेलें. प्रेम के पूजा करे वाला नायक के कइसन हालातन के सामना करे पड़ेला एकरा के खूबसूरती से परदा पर उतारल गइल बा. एहमें दू गो जोड़ा शशिमोहन सिंह – प्रिया कपूर आ खेसारीलाल यादव – अंजना सिंह के कमेस्ट्री बहुते लाजवाब बा.\nपेशा से एडिशनल एस.पी. आ अभिनेता शशिमोहन सिंह क किरदार प्यार में पागल प्रेमी के बा जे घर के मालिक छतीसगढ़ी अभिनेता रजनीश झांजी के बहिन से प्यार कर लेता. बाद में अपना अपना प्रेमी के जिंनिगी बचावे खातिर प्रेमिका प्रिया कपूर खुद मौत के गले लगा लेत बाड़ी. जिनिगी आ मौत का बीच प्यार के एह लड़ाई में दुनु कलाकार बढ़िया अभिनय कइले बाड़ें.\nबालाजी सिने विजन का बैनर में बनल एह फिल्म के निर्माता राजेश सिंह आ पप्पू भाई, अउर क्रिएटिव निर्माता आशीष एस. ठाकुर हउवें. निर्देशक अरविन्द चौबे. का निर्देशन भी लाजवाब है.\nबालाजी सिने विजन के जल्दिए रिलीज होखे वाला हिंदी फिल्म ‘वर्दी वाला गुण्डा’ में शशिमोहन सिंह अपना रीयल लाईफ वाला एस.पी. के भूमिका में बाड़ें.


Corona is China s biological attack humans will definitely win through this virus Bhojpuri: जैविक हमला कोरोना से मनुष्य जीती, जरूर जीती\nअमेरिका के खुफिया एजेंसी एगो खुलासा कइले बिया कि कोरोना चीन के जैविक हथियार ह. अमेरिका के लगे एकरा से संबंधित दस्तावेज बाड़न स. ई दस्तावेज साबित करतारे सन कि चीन कोरोना नामक जैविक हथियार के प्लानिंग बहुत पहिले से करत रहल ह.\nLast Updated: May 12, 2021, 6:57 PM IST\nताजा समाचार बतावतारन स कि ए घरी पूरी दुनिया में कोरोना से 16 करोड़ लोग संक्रमित बा. एने अमेरिका के खुफिया एजेंसी एगो खुलासा कइले बिया कि कोरोना चीन के जैविक हथियार ह. अमेरिका के लगे एकरा से संबंधित दस्तावेज बाड़न स. ई दस्तावेज साबित करतारे सन कि चीन कोरोना नामक जैविक हथियार के प्लानिंग बहुत पहिले से करत रहल ह. चीनी सेना पीएलए (पीपुल्स लिबरेशन आर्मी) के वैज्ञानिक आ सामरिक विशेषज्ञ एकर पुष्टि कइले बा लोग. ई पुष्टि वाला दस्तावेजो अमेरिका का हाथे लागि गइल बा. अच्छा जैविक हमला में ना कौनो सेना के तैनात करेके रहेला आ ना कहीं बमबारी करेके रहेला.\nबस कौनो खतरनाक वाइरस कौनो देश में छोड़ दीं, ओइजा के लोग ओह बेमारी से तड़पे लगिहें, मरे लगिहें. इहे वाइरस के कतहीं छोड़ि दिहला के जैविक हमला कहल जाला. जेकर रोग से लड़े के क्षमता (रोग प्रतिरोधक क्षमता) बरियार बा, ऊ दवाई- बीरो खा के स्वस्थ हो जाई. त अमेरिकी विशेषज्ञ कहतारे सन कि तीसरका विश्व युद्ध पारंपरिक हथियार से ना लड़ल जाई, बल्कि जैविक हथियार से लड़ल जाई. वाइरस से लड़ल जाई. त चीन पर आरोप बा कि ऊ कोरोना फइला के पूरा दुनिया के कमजोर आ खुद के ताकतवर होखल चाहता. काहें से कि कोरोना शुरू भइला के नौ महीना के भीतरे चीन अपना देश में एह बेमारी के कंट्रोल क दिहलस. अब ओइजा कोरोना वाला कौनो खतरा नइखे. एने हमनी का देश में आ दुनिया के कई गो देशन में कोरोना के दोसरकी लहर हाहाकार मचवले बिया.\nचीन चाहता कि ओकर दुश्मन देशन के मेडिकल व्यवस्था बरबाद हो जाउ. तहस- नहस हो जाउ. अमेरिका जौना रिपोर्ट के खुलासा कइले बा, ओकरा में चीन के पीपुल्स लिबरेशन आर्मी से जुड़ल वैज्ञानिक आ हथियार विशेषज्ञ शामिल बाड़े सन. रिपोर्ट कहतिया कि एकरा बारे में चीन के राष्ट्रपति शी जिनपिंग आ उनकरा काफी करीबी लोगन के सन 2015 से ही हर चीज मालूम रहल ह. रिपोर्ट इहो कहतिया कि चीन कोरोना वाइरस के सैनिक के विकल्प के रूप में देखता. माने कौनो देश संगे सैनिक ना लड़िहें सन, वाइरसवे लड़ी. आ हमनी का देश में घुसि के ई वाइरस हमनी का देशवासिन संगे लड़ते बा. बाकिर एकरा संगे एगो आशंका खड़ा हो गइल बा. कहीं एह टेक्नालाजी के आतंकवादी मत हैक क ल सन. आतंकवादी जौना देश के दुश्मन मानतारे सन ओपर जैविक हमला क सकेलन स. आतंकवादियन में संवेदना आ मोह- माया के अभाव रहेला. बाकिर हर रोग आ समस्या के एगो काट होला. एही काट पर भारत समेत कई गो देश गंभीरता से काम कर रहल बाड़े सन. भगवान करसु कि एकरा में जल्दिए सफलता मिलो.\nअब आईं देखल जाउ कि विधानसभा चुनाव का बाद बंगाल में कोरोना के का स्थिति बा. त रउवां त जानते बानी कि चुनाव में डबल लेयर वाला मास्क, हरदम संगे सेनिटाइजर राखल, थोरे- थोरे देर पर हाथ धोअल आ केहू से दू फीट के दूरी पर रहि के बतियावल, दोसरा के चीज ना छुअल जइसन सावधानी खतम हो जाला. विधानसभा चुनाव के घरी खूब सभा आ मीटिंग भइल ह. चुनाव परिणाम घोषित होखत- होखत कोरोना एतना फइल गइल कि हाहाकार मचि गइल. नतीजा ई भइल कि बंगाल के मुख्यमंत्री सबसे पहिले कुछ दिन खातिर लोकल ट्रेन बंद क देले बाड़ी. ट्रेन में ठसाठसी भीड़ होला. खासतौर पर आफिस टाइम पर. रउवां जानते बानी कि संक्रमण एही ठसाठसी में होला. एकरा अलावा आंशिक लाकडाउन के घोषणा भइल बा. आंशिक लाक़डाउन का ह?\nबाजार सबेरे सात बजे से दस बजे तक खुली. ओकरा बंद. फेर सांझ खान तीन बजे से पांच बजे ले खुली. फेर बंद हो जाई आ अब अगिले दिने सबेरे सात बजे खुली. दवाई के दोकान, ऑनलाइन सर्विस सप्लाई पर कौनो पाबंदी नइखे. ई कुल 24 घंटा आपन दोकान खोल सकेलन स. आ लोगन के का हाल बा? लोगन माने आम जनता. सब डेराइल बा, आशंकित बा कि कहीं हमरो कोरोना मत हो जा. अब कोरोना केहू से कहि के त धरी ना. जब विशेषज्ञ लोग कहि देले बा कि ई रोग हवा के जरिए फइलता त फेर हमनी के हाथ में सावधानिए रहि गइल बा. बांचि गइनी त ठीक बा ना त दवाई- बीरो खाईं, अस्पताल में भर्ती होखीं. भगवान के कृपा बरसी आ रउवां ठीक हो जाइब. एइजा एगो घटना के जिकर कइल जरूरी बा. एगो नास्तिक आदमी के कोरोना हो गइल रहल ह. हालत गंभीर होखे लागल त अस्पताल में भर्ती के कोशिस कइले. कौनो अस्पताल में जगह ना मिलल. उनुका मन में डर समा गइल. आखिर अपना मेहरारू से चिरउरी के अंदाज में कहले- तूं अपना भगवान जी से वर मांग कि हम ठीक हो जाई. त देखीं जब जान पर खतरा आ जाला त नास्तिको आदमी भगवान- भगवान के जाप करे लागेला. संत लोग कहले बा कि एगो टाइम आवेला कि दवाइयो कामे ना आवेला, तब भगवान के पुकारे के चाहीं. आ एक बार भगवान के हृदय से पुकारब, त ऊ दउरल आ के राउर मदद करिहें. दउरल माने? भगवान त सब जगह बाड़न त उनुका दउरे के बा. त ई कुल बात संत- महात्मा लोग अपना बाति के रोचक बनावे खातिर कहेला. अपने बाति के कंट्राडिक्ट क देला लोग, अपने बाति के विरोध में बोलि के लोगन के ध्यान खींचि ली लोग.\nखैर माफ करब बिषयांतर हो गइल ह. त बंगाल में ढेर लोग बाहरी बा. कतने लोग ट्रांसफर के कारन कोलकाता आइल बा. अइसन आदमी कोरोना से मरि जाई त ओकरा के पुछारि करे के आई. केहू ना. ओकर मेहरारू अवाक होके चारो ओर टूअर नियर ताकेले. अइसना में कुछ लोग आपदा के अवसर बना देला. ठीक ओही तरे जइसे कालाबाजारी 60 हजार के आक्सीजन कंसंट्रेटर एक लाख बीस हजार में बेचतारे सन. कई गो कालाबाजारी गिरफ्तारो भइल बाड़े सन. बाकिर जानते बानी चोर चोरी से जाला, हेराफेरी से ना जाला. एह कालाबाजारियन के एगो कटगरी होला. ओकनी के लागेला कि एह संसार में सब मरि जाई बाकिर ओकनी के अमर बाड़े सन. अगर अइसन ना रहित त ओकनी के ई नीच आ घृणित काम करबे ना करिते सन.\nदवाई आ इंजेक्शन ब्लैक मार्केट में बेचाता. सचहूं कालाबाजार में काला दिल वाला लोग बाड़े. एने मनुष्य पर विपत आइल बा, ओने एकनी के लाभ के हिसाब लगावतारे सन. बेहाल, परेशान लोगन के खून चूसि के ऊ कौना स्वर्ग के कल्पना करतारे सन भगवाने जानसु. आ जेकर हित- नात कलकत्ते में बा, ऊहो कोरोना से मृत्यु सुनि के लगे नइखे आवत. त ओकरो के श्मशान ले जाए खातिर लोग तेयार बाड़े बाकिर हर आदमी के दू हजार रुपया देबे के परी. अगर रउवा अपना परिजन के अंतिम बार मुंह देखेके चाहतानी त रउवां पाकिट से एक हजार रुपया निकाले के परी. तबे कर्मचारी चेन खोलि के मुंह देखावता. अइसन कुल रुपया लेके ई राक्षस रूपी मनुष्य कौना सुख के कल्पना करता, भगवान जानसु.\nबाकिर चिंता करेके जरूरत नइखे. अबहियों भगवान रूपी मनुष्य बाड़े. मदद करे खातिर तेयार बाड़े. अइसने लोगन के कारन ई संसार चलि रहल बा. ई पृथ्वी टिकल बिया. अइसने लोग शेष नाग कहाला लोग जे अपना मुड़ी पर पृथ्वी रखले बा. दवाई पहुंचवला से लेके फ्री में खाना- पीना पहुंचावे वाला आजुओ बाड़े. हालांकि एह प्रकार के प्राणी कम संख्या में बाड़े बाकी बाड़े आ सक्रिय बाड़े. त हमरा से एगो कोरोना से उबरल आदमी कहले- जेकरा कोरोना नइखे भइल ऊ सावधानी बरतो आ जेकरा हो गइल बा ऊ आत्मविश्वास के संगे कोरोना से लड़ाई शुरू क देउ. रउवां बिश्वास करीं- एह लड़ाई में कोरोना हारी आ जरूर हारी. कोरोने ना ओकर बापो हारी. मनुष्य के जीत होई. बस भगवान पर आपन बिश्वास मजबूत राखीं. (लेखक विनय बिहारी सिंह वरिष्ठ स्तंभकार हैं. यह उनके निजी विचार हैं.)


देश दुनिया के खबर (शनिचर,5सितंबर 2015) – टटका खबर\nदेश दुनिया के खबर (शनिचर,5सितंबर 2015)\nएक रैंक खातिर एक समान पेंशन के मांग करत सैनिकन के मुराद आजु पूरा हो गइल. बाकिर पलटनो में कुछ पलटिशियन घुस गइल बाड़न स आ ऊ नइखन चाहत सँ कि एह मसला के हल आराम से निकल सको. इन्दिरा गाँधी के राज में हटावल गइल एह व्यवस्था के फेरू से शुरु ना कइल जा सके एकरा ला पिछला यूपीए सरकार एह मसला के पूरा अझुरा दिहले रहुवे. बाकिर मोदी सरकार एकरा के बहुते हद ले सझुरा लिहले बिया आ मोदी विरोधी नइखन चाहत कि एकर श्रेय भाजपा के जाव. आजु दुपहरिया बाद एकर एलान करत रक्षा मंत्री मनोहर पर्रिकर कहलन कि चालीस बरीस से बंद वन रैंक वन पेंशन के फेरू चालू क दीहल गइल बा. एकरा के 1ली जुलाई 2014 से लागू मानल जाई आ वोलंटरी रिटायरमेंट लेबे वालन के एकर लाभ ना दीहल जाई. बकाया राशि चार किश्त में दीहल जाई बाकिर शहीदन के विधवा लोग के एकरा के एकमुश्त दे दीहल जाई. अधिकतर सैनिक एकरा पक्ष में बाड़ें बाकिर आआपा से जुड़ल कुछ पूर्व सैनिक एह मसला पर राजनीति शुरु क दिहले बाड़ें.\nमहागठबन्हन से अलगा भइल मुलायम सिंह के एक तरह से हड़कावत चेतावत नीतीश कुमार कहत बाड़न कि मुलायम कुछ अइसन मत करसु जवना से आगे चल कि उनकरो नुकसान हो जाव. बाकिर मुलायम एह मतलबी यारन से अतना नाराज बाड़न कि कुछ सुने के तइयार नइखन. उनुका उहो दिन याद बा जब मुलायम के पीएम बने के मौका रहुवे आ लालू ओहमें पच्चर फँसा दिहले रहलें. अब लालू खातिर जीवन मरण के सवाल बन चुकल बिहार विधानसभा चुनाव का मौका पर मुलायम आपन मशहूर धोबियापाट खेल दिहले बाड़ें. दुअरा माथा टेके आइल लालू के निराश होके लवटे पड़ल बा बाकिर एह लोग के हालत अब अइसन हो गइल बा कि देखावल चाहत बा लोग कि आगे चल के मुलायम के मनाईए ली लोग.\nबोधगया में प्रधानमंत्री नरेन्द्र मोदी आजु शनिचर का दिने महाबोधि मंदिर में दर्शन कइलन आ ओहिजा पूजो अर्चना कइलन. एह मौका पर आयोजित बौद्ध हिन्दू सम्मेलन में आपन बात कहत पीएम मोदी कहलन कि भगवान बुद्ध अउर भगवान श्री कृष्ण दुनिया के बरोबरी के पाठ सिखवलन. कहलन कि बुद्ध पर हिंदु दर्शन के असर रहुवे आ ऊ सबले साहसी शिक्षको रहलन.\nईरान समझौता से खाड़ी के देशन के सुरक्षा पर कवनो खतरा ना होखे के अमेरिकी आश्वासन से सऊदी अरब ख़ुश बा. सऊदी शाह सलमान अउर अमेरिकी राष्ट्रपति बराक ओबामा के मुलाकात का बाद ई बात सामने आइल बा.\nबालीवुड संगीतकार आदेश श्रीवास्तव के कल्हुकि रात करीब साढ़े बारह बजे कैंसर के लमहर बीमारी का बाद निधन हो गइल. 51 बरीस के आदेश श्रीवास्तव पिछला चालीस दिन से कोकीलाबेन धीरूभाई अंबानी अस्पाताल में इलाज खातिर भरती रहलन आ एहिजे उनकर मौत हो गइल.\nआरएसएस के तीन दिन के बइठक खतम भइला का बाद संघ का ओर से कहल गइल बा कि भाजपा सरकार से सौ फीसदी सहमत ना भइल जा सके बाकिर अपना पन्द्रह महीना के शासन में केन्द्र में मोदी सरकार बढ़िया काम कइले बिया आ आगहु करत रही. संघ सरकार के काम से संतुष्ट बतवलसि अपना के.\nअमेरिकी ओपन में भारत के लिएंडर पेस आ सानिया मिर्जा दुनू जने अपना अपना जोड़ीदारन का साथ हार गइल बाड़े. दुनू जने अब एह खिताबी दौड़ से बाहर हो गइल बाड़ें.\nप्रधानमंत्री नरेंद्र मोदी के बार-बार बिहार दौरा से परेशान कांग्रेस का तरफ से सवाल उठावल जात बा कि कहीँ अइसन त ना कि मोदी बिहार के मुख्यमंत्री बनल चाहत बाड़े ?\nसीबीआई का तरफ से पश्चिम बंगाल के चिट फंड घोटाला मामिला में देश भर में आजु 58 जगहन पर छापा मारल गइल बा. एहमें सबले अधिका 29 जगहा पश्चिमी बंगाल में आ 12 जगहा यूपी में बा.\nहालही में भाजपा में शामिल भइल असम के कांग्रेसी मंत्री हिमंत बिस्वा सरमा के करीबी चार गो कांग्रेसी विधायको अब भाजपा में आइल चाहत बाड़े आ एह बारे में आगे बात करे चारो जने समेत9गो विधायक नई दिल्ली आइल बाड़े. बतावल जात बा कि ऑल असम स्टुडेंट्स यूनियन के अध्यक्ष रहल तपन गोगोई अउर सचिव रहल शंकर प्रसाद रायो भाजपा में शामिल होखीहें.\nआजु पूरा देश श्रद्धा आ विश्वास का साथे श्रीकृष्ण जन्माष्टमी मनावत बा. एह मौका पर मथुरा अउर वृंदावन में मंदिरन के खूबे सजावल गइल बा. कुछ जगहा जन्माष्टमी आजु मनावल जाई जबकि कुछ जगहा काल्हु. एह मौका पर देशवासियन के पीएम मोदी बधाई दिहले बाड़न.\nछपरा के जयप्रकाश विश्वविद्यालय के कुलपति प्रो. द्विजेन्द्र प्रसाद गुप्ता का खिलाफ भ्रष्टाचार के मुकदमा चलावे के इजाजत दे दिहले बाड़न राज्यपाल रामनाथ कोविंद.\nबिहार के हाई आ हाईयर सेकेण्डरी स्कूलन के 56 हजार शिक्षकन के डिग्री जाँच करे खातिर देश के विश्वविद्यालयन के भेजल गइल बा. एहमें से करीब पाँच हजार डिग्री जाली होखे के अनेसा बा.\nसिवान में आजु साँझ से शुरु होखे वाला महाबीरी झंडा खातिर पुलिस चाक चौकस प्रबन्ध करे के दावा करत बिया. ई जुलूस सोमार के सबेरे ले चले वाला बा. लोग मे पुलिस के डर जमावे खातिर शुक का दिने पुलिस के फ्लैग मार्च निकालल गइल पूरा शहर में.\nदेश भर में 16 गो कानून विश्वविद्यालयन में होखे वाला दाखिला खातिर करावल जाए वाला क्लैट परीक्षा का खिलाफ कुछ विद्यार्थी सुप्रीम कोर्ट में गोहार लगवले बाड़ें. एह पर सुनवाई करे खातिर तइयार हो गइल सुप्रीम कोर्ट अब केन्द्र सरकार आ बार काउन्सिल आफ इण्डिया से सवाल कइले बा.\nबलिया में छात्र आन्दोलन के नेता लोगन के कहना बा कि जबले पुलिस अधीक्षक आ बलिया कोतवाल के एहिजा से तबादला नइखे हो जात तबले आन्दोलन चलत रही.\nबलिया नगरपालिका के टेंडर खातिर चेयरमैन साधना गुप्ता आ सपा सरकार में कैबिनेट मंत्री नारद राय के समर्थक आमने सामने आ गइले. बवाला का बाद चेयरमैन एह टेंडर प्रक्रिया के निरस्त कर दिहलन. कहलन कि एडीएम के आदेश से निरस्ती भइल बा जबकि एडीएम एह तरह के कवनो आदेश देबे के बात से इंकार करत बाड़न.\nएनजीओवन के नौटंकी समुझत सुप्रीम कोर्ट अब ओहनी के सुने के तइयार नइखे. ओकर कहना बा कि जब मामला हाई कोर्ट में सुनेवाला बा त ई लोग सीधे सुप्रीम कोर्ट काहे आ जात बा. सु्प्रीम कोर्ट के एह तरह के रवैया से एनजीओवन के धक्का लागल बा काहें कि ओकनी के कमाई के जरिया खतम हो जाई. एनजीओ अइसने कवनो याचिका सुप्रीम कोर्ट मे लगा के ओकरा बाद विदेशन से चंदा वसूली क के आपन कमाई करेलें. अधिकतर एनजीओ के दफ्तर पाॅश इलाका में होखेला आ चंदा के पइसा से ई लोग खुब गुलछर्रा उड़ावेला.


रानी लीहें रवि से बदला – Anjoria\nमार्च 21, 2012\nसिनेमा भोजपुरी के रानी अदाकारा माने कि रानी चटर्जी, भोजपुरी सिनेमा के सदाबहार सुपर स्टार रवि किशन से जल्दिये बदला लीहें. रउरा सोचत होखब कि आखिर का कर दिहलन रविकिशन कि रानि ओकर बदला लेबे पर उतारू हो गइली. त जान लीं कि रवि किशन रानी के “देवरा बड़ा सतावेला” आ फेर “पियवा बड़ा सतावेला” में सतवले रहले. अब ओकरे बदला निकलीहें रानी चटर्जी रविकिशन के साली बन के फिल्म “साली बड़ी सतावेली” में.\nआशिक आरिफ मूवी के बैनर के तले निर्माता आशिक मोहम्मद आ आरिफ हुसैन के दिलावेज़ खान निर्देशित एह फिल्म में रवि किशन जीजा आ रानी चटर्जी साली के भूमिका बाड़ी. रिंकू घोष रविकिशन के पत्नी बनल बाड़ी. चुलबुली रानी अपना एह किरदार से बहुते उत्साहित बाड़ी आ कहत बाड़ी कि रवि किशन का साथ परदा पर उनकर केमिस्ट्री हमेशा से बढ़िया रहल बा. पियवा आ देवरा में रवि किशन उनुका के खूब सतवले रहले आ अब उनुकर बारी बा रवि के सतावे के.\nएह फिल्म में रवि रिंकू रानी का अलावे फिरदौस खान, नौसाद खान, साहिल सन्नी, निरुपमा श्री, पुष्पा वर्मा, प्रिया पाण्डे मुख्य भूमिका में बावे लोग. राजेश गुप्ता के संगीत आ फणीन्द्र राव के तेरह गो गीतन से सजल एह फिल्म के गाना कैलास खेर, उदित नारायण, इंदु सोनाली, खुशबू जैन, मोहन राठौड, ममता राउत आ मनोज मिश्रा गवले बाड़न. कहानी लिखल ह आर. रंजन के आ पटकथा अउर संवाद साहिल सन्नी के.\nफिल्म के शूटिंग अगिला महीना से शुरू होई.\nभोजपुर की लैला… दक्खिन के छैला..


बिहार के राज्यपाल कोविन्द बनीहें अब देश के राष्ट्रपति\nराष्ट्रपति चुनाव सामने देखत मीडिया परेशान रहुवे आपन आपन अटकर लगावे में आ एह फेर में एक से एक प्रतिष्ठित नाम उछालत ओह लोग के किरकिरी करावत चल गइल. ब्रेकिंग न्यूज चलावे वालन के मोदी सरकार बनला का बाद से कवनो तरह के भितरिया खबर मिलल बन्द हो गइल बा. एह लोग ला ई बड़हन परेशानी के कारण बन गइल बा. आखिर में जबो नाम के एलान भइल बा त हर बेरिया मीडिया के औकात पता चलत गइल बा जनता के. अगर कवनो रुल आप थम्ब बनावे के बा त बना लीं कि जिनकर नाम मीडिया उछाल दिहलसि ऊ रेस में हइए नइखन. कबो लालकृष्ण आडवाणी, कबो ई श्रीधरन, त कबो सुषमा स्वराज, कबो मोहन भागवत, त कबो दीपा मुर्मू पता ना कतना न्म उछललसि मीडिया आ आखिर में जवन नाम तय हो के सामने आइल ऊ रहल बिहार के राज्यपाल रामनाथ कोविन्द के.\nसन् 1945 में कानपुर देहात के डेरापुर तहसील के गांव परौंख में एगो आम किसान परिवार आ कोली जाति में जनमल रामनाथ कोविन्द के पढ़ाई लिखाई सब कानपुर से भइल. इन्टर, बीकॉम, एलएलबी कइला का बाद दिल्ली जा के देश के सबले बड़का शौक – आईएएस बने के – का फेर में तिसरका कोशिश में आईएएस खातिर चुनाइओ गइलन रामनाथ कोविन्द. बाकिर मिलल एलाएड सर्विस के आफर त ओकरा के नकार दिहलन.\nइमरजेन्सी का दौरान जून 1975 में रामनाथ कोविन्द सुप्रीम कोर्ट में वकालत करे लगलन. साल 1977 में जब जनता सरकार बनल त उनुका के तब के प्रधानमंत्री मोरार जी देसाई आपन निजी सचिव बना लिहलन, एही दौरान जनसंघ का संपर्क में अइलन कोविंद. संघी विचारधारा से प्रभावित रामनाथ कोविन्द के भाजपा 1990 में घाटमपुर लोकसभा सीट से टिकट दिहलसि बाकिर ऊ चुनाव हार गइलन. बाद में भाजपा उनुका के साल 1993 अउर 1999 में दू हाली राज्यसभा सांसद बनवलसि भाजपा. भाजपा के दलित चेहरा बन गइल रामनाथ कोविंद भाजपा अनुसूचित मोर्चा के राष्ट्रीय अध्यक्ष अउर प्रवक्तो रहलन.\nबाद में उनुका के यूपी का राजनीति में पइठावे का मकसद से साल 2007 में भोगनीपुर सीट से चुनाव लड़ावल गइल, बाकिर इहो चुनाव ऊ हार गइसलन. केन्द्र में मोदी सरकार बनला का बाद बिहार विधानसभा का चुनाव से एन पहिले उनुका के अगस्त 2015 में बिहार के राज्यपाल बना दीहल गइल. तब लालू आ नीतीश दूनू जने इनकर विरोध कइले रहलन काहे कि संघी रामनाथ कोविन्द के राज्यपाल बनला से ओह लोग के अनेसा रहुवे कि ऊ भाजपा के मोहरा बन के काम करीहन. हालांकि बतौर राज्यपाल रामनाथ कोविन्द के मुख्यमंत्री नीतीश कुमार का साथो बढ़िया तालमेल रहल. आ एही चलते जइसहीं रामनाथ कोविन्द के नाम के एलान भइल नीतीश कुमार चहुँप गइलन बधाई देबे.\nभाजपा के एनडीए गठबन्हन का लगे मजगर वोट रहला का बावजूद विपक्ष लगातार आपन उमीदवार देबे के जोड़तोड़ में लागल रहुवे. अब अचके में हालात बदल गइल लउकत बा. कांग्रेसी खुरचाल से वाकिफ मुलायम त कुछ दिन पहिलहीं कह दिहले रहलन कि ऊ एनडीए उमीदवार के समर्थन करीहें. अब नीतीशो कुमार के समर्थन के उमीद बन गइल बा. हालांकि एकर अबहीं ले औपचारिक एलान नइखे भइल. दलित राजनीति प आपन एकाधिकार माने वाली मायावतिओ कोविन्द के समर्थन में आ गइल बाड़ी. बाकिर कहत बाड़ी कि अगर विपक्ष का तरफ से कवनो नीकहा दलित के नाम सामने आई त ओह प जरुर सोचीहें.\nएह सब का बावजूद मानल जा सकेला कि देश के अगिला राष्ट्रपति रामनाथ कोविन्दे बनीहें आ पहिला बेर य़ह पद प यूपी से केहू चुनल जाई. साथही कोविन्द देश के दुसरका दलित राष्ट्रपति होखीहें.


कुल 6388 गो बहाली का बारे में – Anjoria\nकुल 6388 गो बहाली का बारे में\nJan 10, 2012 बहाली\nअँजोरिया के हमेशा से कोशिश रहल बा कि अपना के भोजपुरी खातिर भोजपुरी में वेबसाइट बनऽवला से बेसी भोजपुरिये में सबकुछ देबे के. एही चलते अंजोरिया के तरह तरह के अध्याय पर तरह तरह के जानकारी दिहल जात रहेला. आजु का युग मे जब करीब आधा से बेसी हिन्दुस्तानी पचीस साल से कम उमिर के बाड़न तब नौकरी चाकरी भा रोजी रोजगार के मसला अलगा राखल ठीक ना होई. एही चलते अँजोरिया के एगो अध्याय नौकरीचाकरी के समर्पित बा. जहवाँ बी्च बीच में तरह तरह के बहाली का बारे में जानकारी दिहल जात रहेला. साथ ही पढ़ाई लिखाई, प्रतियोगिता परीक्षा, परीक्षा परिणामो से जुड़ल जानकारी देबे के कोशिश कइल जाला. अलगा बाति बा कि अकेला आदमी सगरो देख ना पावे. एक ओर चलेला तले दोसरका पक्ष छूटे लागेला. भोजपुरी चूंकि अबही एह लायक नइखे, पता ना कहियो बनियो पाई कि ना, कि एकरा खातिर वेतन पर कर्मचारी राखल जा सके. अपने से जतना हो सकेला करत रहीले. चाहीले कि कुछ अउरी लोग मिलित जे भोजपुरी खातिर अइसने पागल रहीत त ओह लोग का जिम्मे अलग अलग विभाग सँउप देतीं. बाकिर … जवन बाति संभव नइखे तवना खातिर सोचलो समय के बरबादी होखी.\nखैर, बात से बहकला के जरूरत नइखे. स्टेट बैंक आ यूनियन बैंक आ दिल्ली मेट्रो में कुछ बहाली, कुल मिला के 6388 गो बहाली, होखे वाला बा जवना के जानकारी एहिजा दिहल गइल बा.\n3 thought on “कुल 6388 गो बहाली का बारे में”\nभोजपुरी आ भोजपुरिया समाज खातिर राउर बड़ी नेक विचार बा .रउआ आपन बहुमूल्य समय देके सेवा में लागल राहिला , ई कम बात नइखे .देखे से लागेला की रउआ भोजपुरी खातिर समर्पित इन्सान बानी.\nइहाँ भी कुछ बहाली बा…देखीं।\nसादर धन्यवाद ए जानकारी खातिर. सीडैक में भी कुछ बहाली बा….नीचे के लिंक देखीं..पर हाँ इहो खाली..पिछड़ा जाति, जनजाति, अनुसूचित जाति आदि खातिर बा।


राउडी रानी 12 सितम्बर से बिहार आ झारखण्ड में रिलीज होखी – Anjoria\nराउडी रानी 12 सितम्बर से बिहार आ झारखण्ड में रिलीज होखी\nसितम्बर 8, 2014 अमरीश सिंह, मनोज टाईगर, राउडी रानी, रानी चटर्जी\nजीविका फिल्म्स प्रोडक्शन के बैनर तर मधुवेन्द्र पी राय के बनावल आ इकबाल बक्श के निर्देशित फिलिम ‘राउडी रानी’ 12 सितम्बर से बिहार आ झारखण्ड में रिलीज होखे जात बा.\nमुख्य कलाकार बाड़े रानी चटर्जी, मनोज टाइगर आ अमरीश सिंह.\nभोजपुरी में केहू स्टार नइखे – विक्रांत सिंह\nहमके दारू ना मेहरारू चाहीं फिलिम के नायक आ सकारात्मक फिलिम के पैरोकार


मंटू लाल रिंकू घोष पर भारी पड़लन – Anjoria\nलोकप्रिय भोजपुरी निर्देशक राज कुमार आर पांडे क सुपर हिट फिलिम “ट्रक ड्राईवर” मे अपना कॉमेडी से धमाल मचावे वाला अभिनेता मन्टू लाल अपना दूसरकी फिलिम फिल्म “धनिया के थाना” मे एगो थानेदार बनके अपना संवाद अदायगी आ कॉमेडी पंच से अपना अपोजिट आइल सुपर स्टार अभिनेत्री रिंकू घोष पर भारी पड़त नजर आवत बाड़ें.\nसिवान से आइल अभिनेता मन्टू लाल के अभिनय आ उनका कॉमेडी के जबर्दस्त सराहल जात बा. उम्मीद बा कि साल 2012 मे सिवान के लाल मन्टू लाल भोजपुरी फिलिमन में धमाल मचावत नजर अइहें.\nएह फिल्म मे बिहार, यूपी, बंगाल आ पंजाबो के कलाकार अभिनय करत नजर अइहें. साथही मधुर गीत-संगीत से भरपूर, हंसी मजाक से लोट-पोट कर देबेवाली भोजपुरी के पहिला कॉमेडी फिलिम हवे “धनिया के थाना” जवना के दर्शक जरूरे पसंद करीहें आ पूरा परिवार एह फिलिम के आनंद लीहि.\nमाँ के भूमिका में संजीदगी होला, नीलिमा सिंह


हाउ टू फइलल ऑनलाइन प्रधान मंत्री आवास योजना ग्रामीण हिंदी में बताये? » How To Fill Online Pradhan Mantri Awas Yojna Gramin Hindi Me Bataye - Download the Vokal App\nहाउ टू फइलल ऑनलाइन प्रधान मंत्री आवास योजना ग्रामीण हिंदी में बताये?...\nहाउ टू फाइल ऑनलाइन प्रधानमंत्री आवास योजना ग्रामीण हिंदी में बताइए तो मैं आपको बताना चाहता हूं प्रधानमंत्री आवास योजना में जो लोग गरीबी रेखा से नीचे जीवन यापन करते हैं उनके लिए व्यवस्था की जाती है इसके लिए आप सिक्योरिटी और लेखपाल की मदद से आवेदन कर सकते हैं और आपका नाम पर पात्रता सूची में दर्ज करा सकते हैं\nhow to file online pradhanmantri aawas yojana gramin hindi me bataiye toh main aapko batana chahta hoon pradhanmantri aawas yojana me jo log garibi rekha se niche jeevan yaapan karte hain unke liye vyavastha ki jaati hai iske liye aap Security aur lekhpal ki madad se avedan kar sakte hain aur aapka naam par patrata suchi me darj kara sakte hain\nहाउ टू फाइल ऑनलाइन प्रधानमंत्री आवास योजना ग्रामीण हिंदी में बताइए तो मैं आपको बताना चाहता\nनमस्कार आपका प्रश्न हाउ टू अप्लाई प्रधान मंत्री आवास योजना ग्रामीण हिंदी में बताइए बतानाऔर पढ़ें


पवन सिंह आ मोनालिसा के जोड़ी – Anjoria\nजून 21, 2010 पवन सिंह, मोनालिसा\nभोजपुरियो सिनेमा में हीरो हीरोइन के खास जोड़ी सराहल जाले आ आजुकाल्हु जवन जोड़ी बेसी चरचा में बा ऊ हवे पवन मोनालिसा के जोड़ी.\nदेवरा बटा सतावेला अउर सईया का साथ मड़ईया में जइसन हिट फिल्म देबे वाली जोड़ी अबही आगहू कई गो फिलिमन में लउकके वाली बा.\nपवनो सिंह कहेले कि मोनालिसा का साथे उनकर जोड़ी दर्शकन के खुब पसन्द आवेले. काहे कि मोनालिसा बढ़िया अदाकारा होखला का साथ साथ कमाल के डांसरो हई. एह जोड़ी के आवेवाली फिलिमन के नाम बा, गुण्डईराज, कुरुक्षेत्र अउर अब न चुप रहब.\nलोकगायकी से अभिनय का ओर कदम राखे वाला पवन सिंह के प्रशंसकन के डबल खूशी मिलेला जब ऊ उनका के परदा पर एक्टिंग करे का साथ साथ गानो गावेले. पवनो सिंह के पूरा कोशिश रहेला कि उनका फिल्मन के संगीत बढ़िया रहो आ गाना सुने में नीक लागे. एहीसे ऊ हर फिल्म में खुद अपने आवाज में गाना गावेले. आखिर उनकर पहचान त गायकीए से भइल रहे एहसे ऊ अपना प्रशंसकन के कबो निराश कइल ना चाहस.


मूस बिलार के खेल खतम, पीचि हिरासत में - The Logical News\nअब एतना हंगामा का बाद अगर पीचि कहसु कि ऊ कानून माने वाला मनई हउवन त एह बाति पर हँसले भर जा सकेला.\nपता ना कानून के कवना पढ़ाई में पीचि के एह तरह के बरताव करे के सिखावल गइल रहुवे. लागत बा कि अपना बेवहार से अब ऊ अदालतो ला मुश्किल कर दिहले बाड़न कि ओहिजा उनुका आराम से जमानत मिल सको.